بـــەرزبونەوەی بەهای دۆلار | KURDPLAT\nکوردپلات 12/14/2020 09:20:00 م ليست هناك تعليقات\nسەرەڕای هەموو ئەو داهاتانەی کە عێراق بەهۆی فرۆشتنی نەوتەوە دەستی دەکەوێت،ساڵــانە بەچەندین ملیار دۆلار دەخەمڵێنرێت.بەڵام لە چەند ڕۆژی رابردودا بەهای دیناری عێراقی دابەزینی بەرچاوی بەرامبەر دۆلار بەخۆوە بینیوە.کۆمەڵێک هۆکاری ناوخۆیی و دەرەکی بوونەتە هۆی ئەم گۆڕانکاریانە.\nنرخی گۆرینەوەی دینار بەدۆلار گۆرانکاری خێرای بەسەردا هاتووە،بەجۆریك (100)دۆلار بە(128.500)دینار مامەڵەی پێوە کراوە وئەگەری هەیە لەداهاتودا نزیک ببێتەوە لە(150.000) دینار.\nیەكێک لەهۆکارەکانی ئەم گۆڕانکاریە لەبەهای دیناردا بۆ سیاسەتی نەختینەیی بانکی ناوەندی عێراق دەگەڕێتەوە، بەئامانجی پڕکردنەوەی کورتهێنانی بودجە کەلەکۆتاییەکانی ساڵی دارایی(2020)دا حکومەت توانای پێدانی مووچەی نەماو ناچار پەنای بردە بەر قەرزی گشتی.\nشایانی باسە عێراق لەئێستادا زیاتر لە (135)ملیار دۆلار قەرزی ناوخۆ و دەرەوەی لەسەرشانە وهێشتا پرۆژەیاسایی بودجەی ساڵی دارایی(2021)ڕەوانەی پەرلەمان نەکراوە.\nدابەزینی بەهای دیناری عێراقی واتە بانکی ناوەندی فرۆشتنی دۆلاری بەرزکردوەتەوە بەمەبەستی زیادکردنی داهاتەکانی دەوڵەت بە دینارو دابینکردنی دەرامەتی دارایی بۆگەنجینەکان،ئەمەش بۆ سووککردن وکەمکردنەوەی قەیرانی پێدانی مووچە گرنگە.\nگریمان بانکی ناوەندی بڕیاری فرۆشتنی دۆلار بەدینار بەڕێژەی (%25) بەرزبکاتەوە واتە بەرزکردنەوەی نرخی ئاڵوگۆری دۆلار بە دینار (100$=148750دینار) ئەمەش دەبێتە هۆی زیادکردنی داهاتەکانی عێراق بەڕێژەی (25%) بەمانایەکی تر بەم هەنگاوە حکومەت مانگانە نزیکەی ترلیۆنێک دیناری دەستدەکەوێت...\nجێ بەجێکردنی ئەم بڕیارە دەبێتە هۆی تێکچونی زیاتری سەقامگیری ئابوری و دارایی و نەختینەیی،تەوژمی هەڵاوسانی گەورە ڕوودەدات بەڕێژەی (25%) لەبەهای دیناری عێراق و متمانە بەدینار بۆ نزمترین ئاست دادەبەزێت و وادەکات لە خەڵک وکۆمپانیاکان واز لەدینار بهێنن و ڕووبکەنە کڕین و بەکارهێنانی دۆلار،هەرئەم هۆکارە خواست لەسەر دۆلار زیاتر دەکات و بازاڕ بەگشتی دەشڵەژێنێت..\nلەلایەکی ترەوە ئەگەر ئەم گۆڕانکارییە ڕووبدات ئەوا هاوڵاتی و مووچەخۆری حکومی زەرەرمەندی یەکەمن چونکە بەهای دینار کەلەدەستیاندایە بەڕێژەیەکی گەورە دادەبەزێت و لەبەرامبەریشدا هەڵاوسانی نرخەکان لەبازارەکاندا سەرهەڵدەدات و بارگرانی زیاتر دروست دەکات ،چونکە بەو بڕە دینارە ناتوانرێت شمەک وکاڵــای پێویست و سەرەکی ڕۆژانە بکڕێت..\nبەپەیرەوکردنی ئەم بڕیارەی بانکی ناوەندی ڕێژەی هەژاری زیاتر هەڵدەکشێت کەلەئێستادا لە(23.5%) لەژێر هێڵی هەژارییەوە دەژین بەمەش مەترسییە ئابوری و کۆمەڵایەتییەکان پەرەدەسەنێت.\nلایەنگرانی ئەم بڕیارە پێیان وایە،ئەم بڕیارە دەبێتە هۆی هەستانەوەو بوژانەوەی کەرتەبەرهەمداریەکانی عێراق و یارمەتی بەرهەمهێنەران دەدات .چونکە هاوردەکردنی هەموو شمەک وکاڵــاکان بە دۆلار ئەنجام دەدرێت و سەرئەنجام دەبێتەهۆی بەرزبونەوەی نرخی شمەک وکاڵای هاوردەکراو و کەمبونەوەی خواست،بەڵام کێشەکە لەوەدایە ئابوری عێراق خۆی ئەو تواناییەی نی یە کە وەڵامی خواستی هەمووەکی بازاڕ بداتەوە...\nلەلایەکی ترەوە بوونی گەندەڵی و قاچاخچێتی لەخاڵە سنوریەکان ونەبوونی ڕەسمی گومرگی یەکگرتوو لەسەرانسەری عێراقدا ئاستەنگی گەورەن لەم پێناوەدا.\nهەندێ هۆکاری تر کاریگەریان هەیە لەسەر ئەم گۆڕانکاریە لەوانە کەمبونەوەی قەبارەی دۆلار لەبانکی ناوەندی ،بەهۆی کەمبوونەوەی فرۆشتنی نەوت کە عێراق و هەرێمی کوردستان لەژێر کاریگەری و پابەندبونن بە بڕیاری ئۆپیک پڵەسەوە .\nلەلایەکی ترەوە گەورەبونی قەبارەی نەختی شێوەکانی دینار لە(56) ترلیۆن دینارەوە بۆ نزیکەی (80) ترلیۆن دیناری چاپکراو. ئەم گەورەبوونە دەبێتەهۆی هەڵاوسانی نەختینەیی و دەبێتەهۆی دابەزینی بەهای دینار بەرامبەر بەدۆلار بەچاپکردنی دیناری زیاتر بارگرانییەکە قورستر دەکات.\nهەروەها سیاسەتی بانکی ناوەندی لەئێستادا هەوڵی هێشتنەوەی یەدەگی دۆلار دەدات تا بتوانێت هاوسەنگی رابگرێت،جێگای وەبیرهێنانەوەیە لەماوەی ڕابردودا لـــە یەدەگی دراو لە(62) ملیار دۆلارەوە بۆ (51) ملیار دۆلار کەمی کردووە..!!\nئەوەشمان لەبیر نەچێت عێراق هاوسنورە لەگەڵ وڵاتانی ئێران و تورکیاو سوریا. کەهەرسێ وڵات بەهۆی سەپاندنی ئابڵۆقەو سزای ئابوری ودارایی و بانکییەوە گیرۆدەن و بەهای دراوەکانیان بەردەوام لەدابەزیندایە، عێراق بەیەکێک لەسەرچاوەکانی دەستکەوتنی دۆلار بۆ ئەم وڵاتانە دادەنرێت،جـــا لەڕێگای بازرگانییەوە بێت یان کڕینی ناڕاستەوخۆی دۆلارەوە بێت.\nئەمە سەرباری ئەوەی عێراق خۆی بەدەست کێشمەکێشی سیاسی و شەقام لەناوخۆ و ململانییە هەرێمایەتییەکان دەناڵێنێت.\nبڕیاریشە لەناوەڕاستی ساڵی داهاتوو هەڵبژاردنی پێشوەختە ئەنجام بدرێت.


ئامادەکاری بۆ لە سێدارەدانی سێ برا دەکرێت\nدیمەنێک لە ئامادەکاری لە سێدارەدان\nدادگای باڵای تاوانەکانی میسر ئامادەکاری بۆ لەسێدارەدانی سێ برا بەیەکەوە دەکات، دوای ئەوەی دان بە ئەنجامدانی تاوانێکدا دەنێن و دەڵێن، "کە دوو کەسیان لەیەککاتدا کوشتووە".\nماڵپەری روسیا تودەی بڵاویکردۆتەوە، "ئەو سێ برایە لە کێڵگەیەکی بەخێوکردن و بەرهەمهێنانی ماسیدا لەگەڵ مامێک و ئامۆزایەکیاندا دەبێتە دەمەقاڵێیان، لەکۆتاییدا مەیدانی دەمەقاڵێکەیان بە کوشتنی ئەو باوک و کوڕە کۆتایی دێت".\nدادگای باڵای تاوانەکانی "کەفر شێخ" پەڕاوی لەسێدارەدانی ئەو سێ برایەیان بۆ موفتی کۆماری ناردوەتەوە، بۆ ئەوەی دوای یەکلابونەوەی سزای لەسێدارەدانەکەیان لەلایەن دادگاوە، موفتی-ش بڕیاری لەسەربدات و سزاکە بچێتە بواری جێبەجێکردنەوە.\nداواکاری گشتی میسر ئاماژەی بەوەکردوە، کە ئەو سێ برایە لە بنەڕەتەوە پێشوەخت پلانی کوشتنی ئەو باوک و کوڕەیان داناوە، هەربۆیە چەکی بێ مۆڵەتیان بۆ کارەکە ئامادەکردوە و لە کوشتنەکەدا بەکاریانهێناوە.\nئەو دو کەسەی کوژراون لە کێڵگەکەی خۆیاندا سەرقاڵی کارکردن بون و ئەو سێ برایەش چونەتە سەریان و پرۆسەی کوشتنەکەیان ئەنجامداوە، هەربۆیە دوای ئەنجامدانی ئەو کردەوەیە دەستبەجێ لەلایەن پۆلیسی ناوچەکەوە دەستگیرکراون و ڕوبەڕوی دادگا کراونەتەوە.\nوابڕیارە لە مانگی حوزەیرانی داهاتودا ئەو سێ برایە لەیەککاتدا پرۆسەی لەسێدارەدانەکەیان بەیەکەوە لە کەفر شێخ ئەنجام بدرێت.


قەرەگول: بۆچی پێشمەرگە سنوورەكانی توركیا بپارێزن؟\nئاگاداریێک بۆ شوفێرانی ھەولێر شەقامێکی ئەو شارە دادەخرێت\n2018-12-20 [02:51 AM]\nئەمڕۆ پێنجشەممە ئیبراھیم قەرەگول نووسەری ناسراوی تورکیا لە وتارێکدا رەخنەی لە حکوومەتی وڵاتەکەی گرتووە کە ڕێگەی خۆش کردووە بۆ جێبەجێکردنی پلانێکی نوێی ئەمریکا لەبارەی جێگیرکردنی ھێزی پێشمەرگەی رۆژئاوای کوردستان و ھێزی عەرەبی لەسەر سنوورەکانی تورکیا.\nئیبراھیم قەرەگول وتارێکی لە رۆژنامەی "یەنی شەفەق"ی تورکی بڵاو کردووەتەوە و تیایدا ئاماژەی بەوە داوە کە ئەمریکا ھەموو ڕێگەیەک تاقی دەکاتەوە بۆ ئەوەی تورکیا لە دەستوپێ بخات و ڕێگەی نەدات بەرگری لەخۆی بکات، بڕیاری کێشانەوەی ھێزەکانی ئەمریکا لە سووریا و پێشنیاری جێگیرکردنی ھێزی پێشمەرگە و ھێزی عەرەبییش بەشێکە لەم پلانە.\nنووسەرەکە دەڵێ ئەمریکا لە درێژەی سیاسەتی راگرتنی تورکیادا، بابەتی رادەستکردنەوەی فەتحوڵا گولەنیشی ھێناوەتەوە ڕۆژەڤ، گوایە ھەواڵی دڵخۆشکەری بەئەنقەرە داوە لەبارەی کەیسی گولەن، ئەمانە جگە لە حەشووی بانگەشەی ھەڵبژاردن و لە دەستوپێخستنی تورکیا، ھیچی تر نین.\nنووسەرە تورکەکە پرسیاری کردووە لەبارەی ماھیەتی جێگیرکردنی ھێزی پێشمەرگە و ھێزی عەرەبی لەسەر سنووری سووریا و تورکیا، دەڵێ "ئایا ئەمریکا دەیەوێ پێشمەرگە و ھێزی عەرەبی سنوورەکانمان بپارێزن؟ ئاخر مەترسیە گەورەکە ئەوەیە، چونکە ئەمریکا مەبەستیەتی بەم ڕێگەیە پلانەکەی بەھاوکاری سعوودیە و ئیمارات لە ناوچەکە جێبەجێ بکات، دەیەوێ ھێزی تری دوژمنی تورکیا لەسەر سنوورەکانمان لە پاڵ ھێزەکانی پەکەکە جێگیر بکات".\nقەرەگول ئاماژەی بەو ھەواڵەی ئاژانسی ھەواڵی (باسنیوز) داوە کە ڕێکەوتنێکی تورکیا و ئەمریکای ئاشکرا کردبوو لەبارەی پلانی بڵاوکردنەوەی ھێزی پێشمەرگەی کوردستان و ھێزی عەرەبی لە سنووری رۆژھەڵاتی فورات "رۆژئاوای کوردستان"، دەپرسێ ئەمە مانای چیە؟\nنووسەر وەڵامی پرسیارەکەی خۆی دەداتەوە و دەڵێ ئەمە مانای ئەوەیە لە کاتی ھەر ھێرشی تورکیا بۆ سەر رۆژھەڵاتی فورات، بەرەیەکی تر لە ناوچەکە لەلایەن ئەمریکا و ئیسرائیل و سعوودیە و ئیمارات و پەکەکە و پێشمەرگە دەکرێتەوە. ئەمە ھەوڵێکی ترە بۆ فێڵکردن لە تورکیا و دواتر لێدان لە تورکیا.\nنووسەرەکە گەرمەی شەڕی ڕێکخراوی تیرۆریستی داعش و چوونی ھێزەکەی پێشمەرگەی باشووری کوردستانی بەنێو خاکی تورکیادا بۆ کۆبانێی رۆژئاوای کوردستان وەبیر ھێناوەتەوە و نووسیویەتی "لەبیرتانە دوای ئەو ھەنگاوە چی رووی دا؟ دڵنیام وەڵامەکە بۆ ھەمووان ڕوونە، بۆیە نابێ ھەنگاوێکی تری لەم جۆرە قبووڵ بکرێ بەجێگیرکردنی پێشمەرگە لەسەر سنووری تورکیا".\nنووسەرەکە دەڵێ قبووڵکردنی بیرۆکەی ھێنانی ھێزی پێشمەرگە و ھێزی عەرەبی بۆ ئەوەی سنوورەکانمان بپارێزێ، ھەڵەیەکی گەورەیە، تورکیا داری ژێر پێی خۆی دەبڕێتەوە، کۆبانێ بھێننەوە بەر چاوتان، چۆن تورکیا لەوێ کەوتە داوەکەوە.


پەرلەمانتارێكی كورد بە سەرۆكی لیژنەی پەیوەندییەكانی دەرەوە هەڵبژێردرا – تۆڕی میدیایی خەڵک\n2019/05/22 - 4:28 PM\nلیژنەی پەیوەندییەكانی دەرەوەی پەڕلەمانی عیراق، شێركۆ محەمەد، پەڕلەمانتاری كورد بە سەرۆكی لیژنەكە هەڵدەبژێرێت.\nئەمڕۆ سێ شەممە، سەرچاوەیەك لە پەڕلەمانی عیراق ڕاگەیاند، بۆ لیژنەی پەیوەندییەكانی دەرەوەی پەڕلەمان، شێركۆ محەمەدی بە سەرۆكی لیژنەكە هەڵبژارد.\nبە وتەی ئەو سەرچاوەیە، لیژنەكە زافر نازم سەلمانی بە جێگری سەرۆك و ئیقبال عەبدولحسێنی-شی بە بڕیاردەری لیژنەكە دەستنیشان كرد.\nبەپێی زانیارییەكان، زۆربەی لیژنەكانی پەڕلەمانی عیراق، سەرۆكەكانیان یەكلایی كردۆتەوە و تەنیا هەندێك لیژنە نەبێت، كە تائێستا مشتومڕییان لەسەرە و لایەنەكان نەگەیشتوونەتە ڕێككەوتن لەبارەیانەوە.\nبۆ وەرگرتنی زانیاری زیاتر، (خەڵك) پەیوەندی كرد بە ژمارەیەك لە پەڕلەمانتارانی یەكێتیی نیشتمانی كوردستان لە پەڕلەمانی عیراق، بەڵام پەیوەندییەكان بێ وەڵام بوون.\nپەرلەمانتاری كوردپەڕلەمانی عیراق\nهاتووچۆ بڕیارێكی نوێ بۆ ڕەنگ و تابلۆی تەكسی دەردەكات


ڕوهەیڤ ئاگری: نەورۆز بۆ گەلی کورد سیمبولی سەرکەوتنە – Aryen TV\nڕوهەیڤ ئاگری: نەورۆز بۆ گەلی کورد سیمبولی سەرکەوتنە\nڕوهەیڤ ئاگری، ئەندامی کوردیناسیۆنی ژنانی جەوانی رۆژهەڵاتی کوردستان لە بەرنامەی ڕاوینی ئاریەن تیڤیدا کۆمەڵکوژی هەڵەبجە و نەورۆزی تاوتوێ کرد. روهەیڤ ئاگری، دەستنیشانی دەکات کە نەورۆز سیمبولی سەرکەوتنە و گەل ئیرادەی لە نەورۆزدا دەسەلمێنێت.\nروهەیڤ ئاگری ئەندامی کوردنیاسیۆنی ژنانی جەوانی رۆژهەڵاتی کوردستان لە سەرەتای بەرنامەی راو ین لە ئاریەن تیڤی شیمیابارانی هەڵبجەی بەبیرهێنایەوە و وتی: رۆژی ١٦ی مارس بۆ گەلی کورد رۆژێکی پڕ ئێشوئازارە. نابێت گەلەکەمان ئەو رۆژە لە بیربکات. دەبێت هەڵەبجە بێتە هەوێنی یەکیەتی بۆ گەلی کورد. دوژمنانی گەلی کورد کاتێک ناتوانن رووبەڕوو لە گەڵمان بە شەڕ بێن، پەنا دەبەنە بەر کۆمەڵکوژکردنی خەڵکی مەدەنی. گەلەکەمان خاوەن رۆحی بەرخودانە. لە بەر ئەوە دوژمن ناتوانێت گەلی کورد بتوێنێتەوە. کۆمەڵکوژکردنی گەلەکەمان لە هەڵەبجە و بەشەکانی تری کوردستان ترسی داگیرکەران لە ئیرادەی ئێمە دەسەلمێنێت. گەلی کورد ئەمڕۆکە پێشەنگی ئازادیخوازی لە ناوچەکەن.\nلە بەشێکی تری بەرنامەکەدا روهەیڤ ئاگری نەرۆزی پیرۆز کرد و وتی: نەورۆز سیمبۆلی سەرکەوتنە بۆ گەلی کورد. رۆژی سەرکەوتنی گەل و شکستی داگیرکەرانە. گەلان ئەمڕۆکە بە رۆحی پاوەگەزدانەوە بەرەوپیری نەورۆزەوە دەڕۆن.\nروهەیڤ ئاگری باسی لە ئاستەنگیەکانی نەورۆزی ئەمساڵ کرد و وتی: لەوانەیە بە هۆی کرۆناوە خەڵک نەتوانن بە شێوەی ساڵانی پێشوو نەورۆز پیرۆز بکەن. گرینگی و پیرۆزی نەورۆز هیچ کات کەم نابێتەوە و هەرکەس دەتوانێت لەلای خۆی دابونەریتەکە بپارێزێت.\nروهەیڤ ئاگری ئەندامی کوردیناسیۆنی ژنانی جەوانی رۆژهەڵاتی کوردستان لە کۆتایی بەرنامەکەدا رایگەیاند: دوژمنان هەموو ساڵێک بە هێرش و هەڕەشە هەوڵیان داوە گەلی کورد نەورۆز پیرۆز نەکەن. لە بەرامبەردا گەلی کورد هەموو ساڵە بە جۆش و خرۆشەوە نەورۆز پیرۆز دەکەن. بەرخودانی گەل لە نەورۆز ئیرادەی گەل دەسەلمێنێت.\nPrevious کۆمەڵەی مافی مرۆڤی کوردستان: توندوتیژی دژی ژنان شیرازەی کۆمەڵگا تێکدەبات\nNext هێڤی دێرک: رژیمی ئێران لە خەمی پاراستنی گەلدا نیە


ژنه و هه‌زار به‌دبه‌ختی ...\nئاوای درێژه به قسه‌كانی دا: ئه‌وه‌ی بڵێم كه من به‌ش به حاڵی خۆم قه‌ت قه‌ت قه‌ت گه‌ردنی ئه‌و ژن یا پیاوه‌ی كه لێكردنه‌وه مووی ده‌ست و لاق و ژێرباغه‌ڵی ژنی كرده باو، ئازا ناكه‌م!! كافر به چاوی خۆی نه‌یبینێت ... بابا ئه‌وه چییه ... به‌راستی ئه‌گه‌ر من خودا بام، هه‌ر ژنێكی یه‌ک جار مووی ده‌ست یان لاق یان ژێر باغه‌لی به wax ، یان به ده‌زوو لێكردبێته‌وه، ده‌منارده به‌هه‌شت. دووهه‌م نازانم بـــــــــــــــــــــۆ؟ ئاخر بابه بۆ؟ كاتێ ئه‌وه‌نده‌مان ئێش و ئازار پێده‌گات، كاتێ دوای هه‌ر جاره‌ی هاوارمان لێ به‌رز ده‌بێته‌وه و زۆر جاریش وه‌گریان ده‌كه‌وین، بـــــــــــــــــــــــۆ دیسان ده‌یكه‌ینه‌وه؟ بۆ دیسان هه‌موو مانگێ، كۆڵێك پاره ده‌ده‌ین به wax و غه‌رغه‌ره‌ی نه‌پسێن و مه‌كینه‌ی به‌رقی و هه‌زار كوفت و ژاره‌ماری تر، هه‌ر بۆ ئه‌وه‌ی لاق و له‌ته‌رمان ساف و سووف كه‌ین؟ بۆ كێ؟ بۆ ئه‌وانه‌ی خۆیان به قه‌د چه‌مه‌نه‌كانی مه‌یدانی قوتبال موویان به ده‌ست و لاق و سینگه‌وه‌یه؟ ئه‌وان ئه‌گه‌ر لاقی سافیان پێجوانه، با لاقی خۆیان ساف كه‌ن، كه‌س پێشیان پێناگرت ...\nبرۆ پان و باریك كردنه‌وه‌ش به‌زمێكه، ها! تازه باریكت كردۆته‌وه، ده‌بینی ئه‌وه وه‌رزی به سه‌رچووه و ئێستا برۆی پان مۆده! كوره سندانتان لێبدات! لێم گه‌رێن ژانی باریك كردنه‌وه‌که‌م له بیر بچێته‌وه، دوایی پانی بكه‌ن به مۆد! به‌دبه‌ختیه‌كه هه‌ر ئه‌وه نییه! ئه‌وه چه‌ند ساڵه لێوی "باتێكراو" مۆده! هه‌ر شه‌ش مانگ جارێك ده‌بێ بچی و بای تێكه‌یه‌وه! دوایی كه له ژێر ده‌ستی دوكتور دێیه ده‌ر، وه‌ك مراویت لێهاتووه! بۆخۆت لێره‌یی و لێوه‌كانت دوو سێ هه‌نگاو له پێش خۆتن! پێش پێی خۆشت خۆ ناتوانی ببینی، ئاخر ماوه‌یه‌که مه‌مكی وه‌ك شووتی هاتۆته بازار! جار نا ده‌ڵێم خۆزگه‌م به خۆم كوڕ‌نیم ها. ئه‌گه‌ر كوڕ بام قه‌ت نه‌مده‌وێرا ده‌ست له هیچ كچێك بده‌م. بیر بكه‌وه ، كچێكت دیوه، خۆشت لێی هاتووه ، تامه‌زرۆیی ماچی لێوه‌كانی ئه‌م كچه‌ی ... ئه‌گه‌ر له ناكاو، كاتی ماچ كردنی، لێوی بپووچێته‌وه، چی بكه‌م؟ یان له پڕ سیلیكۆنی مه‌مكێكی بته‌قێته‌وه و ئه‌وی تر هه‌ر وه‌ک خۆی بمێنێته‌وه ، هیچ كابرا خۆی لاسه‌نگ ده‌بێت، من هه‌ر له‌وێ له ترسان به عه‌رزێ داده‌كه‌وم! ناتوانی بزانی ئه‌و قژه درێژه جوانه، یان ئه‌و قژه كورته ڕێك و پێكه قژی ڕاستییه یان ده‌سكرده؟ بۆ ئه‌وه‌ی ده‌بێ ده‌ستی به سه‌ڕ دابێنیت یان قژی له ناو په‌نجه‌ت بگری و بۆنی پێوه‌كه‌ی؟ لێنابێته‌وه؟ برژانگی هین خۆیه‌تی ؟ نینۆكه‌كانی چی ؟ بڵێی لوتی بایه چه‌ند هه‌زار بێت؟\nبه بزه‌یه‌كه‌وه چاوم لێده‌كات. ده‌لێم ها، چییه، بۆ خۆشی؟ ده‌ڵێ : ئه‌و ژان و ئێش و به‌د‌به‌ختییه داوێنی پیاوانیشی گرتۆته‌وه! ئه‌ی ئه‌وه‌نییه مووی سینگ و پشتیان wax ده‌كه‌ن. سیلیكۆن داده‌نێن با سینگیان جوان بێت. مووی سه‌ریان ده‌چێننه‌وه. به workout خۆیان كووشتووه وه‌ك Kent هاورێكه‌ی باربی-یان لێبێت! ئه‌وه‌نێ ده‌ڕۆن - عه‌یب نه‌بێ - دوودووله‌كه‌یان گه‌وره و ئه‌ستوور ده‌كه‌نه‌وه ... هه‌ر ژن نییه بۆته كایه‌ی ده‌ستی بازاری ڕۆژ !\n... به‌رابه‌ری به‌مه ده‌لێن! لانی كه‌م له یه‌ك شتدا ئه‌وانیش وه‌ك ئێمه به‌دبه‌ختن !!!


باوکی خێزانێکی کۆچبەری چارەنوس نادیار بەدوای چارەنووسی خێزانەکەوەیەتی\nماوەی 10 ڕۆژە چارەنوسی خێزانێکی کۆچبەری دانیشتووی قەزای دەربەندیخان نادیارە و دواپەیوەندیان لەگەڵ کەس و کارەکەیان لەڕۆژی 23 ی مانگی ڕابردوو بووە، کاتێک لەنێو ئاودا بوون و ویستوویانە لە فەرەنساوە بە چوپ بەرەو بەریتانیا بپەڕنەوە.\nخێزانە کۆچبەرە چارەنوس نادیارەکە، ژمارەیان 4 کەسە و لە ژنێک و دووکچ و کورێک پێکهاتوون، بەڵام باوکیان هێشتا لەقەزای دەربەندیخانە و لەدوورەوە و بەدەم گریانەوە، چاوەڕێی بیستنی هەواڵی هاوسەر و منداڵەکانیەتی.\nڕزگار دەربەندی هاوسەر و باوکی خێزانە کۆچبەرە چارەنوس نادیارەکە، بەگریانەوە بەدەنگی ئەمەریکای وت"لەکاتژمێر 10 ی شەوی 23 ی مانگی ڕابردوو، کچەکەم تەلەفۆنی بۆ کردم، وتی باوەگیان، پێنج خولەکە لەنێو ئاوداین و بەسەر چوپەوەین، بەرەو بەریتانیا دەڕۆین، دوعای خێرمان بۆ بکە، وتم باوەگیان، خوا پشت و پەناتان بێت، لەوکاتەوە پەیوەندیمان بچڕاوە و چارەنوسیان نادیارە."\nباوکی خێزانە چارەنوس نادیارەکە کە هەمیشە تەلەفۆنەکەی بەگوێیەوەیەتی و چاوەڕێی هەواڵی خێزانەکەیەتی، وتی"بەرچاومان ڕوون نیە، نازانین ماون یان مردوون."\nدەربارەی هۆکاری کۆچی هاوسەر و منداڵەکانی و بەجێهێشتنی کوردستان بەرەو ئەوروپا، ڕزگار دەربەندی وتی"منداڵەکانم داوای هەرچیان کردبا، بۆم دەکردن، دەمویست دڵیان خۆش بێت، حەزیان دەکرد ژیانێکی شایستە هەڵبژێرن، ئەگینا ناچارنەبوون، سەیارە و پارە و ماڵمان هەبوو."\nلەکۆتایی قسەکانیدا بۆ دەنگی ئەمەریکا، ڕزگار دەربەندی بەدەم گریانەوە وتی"کچەکەم شەشی زانستی بوو، دەیوت حەزەکەم بچمە ئەوروپا و لەوێ ببمە دکتۆر، کوڕەکەشم هەر ئەو خواستەی هەبوو، وتم باوەگیان خوا بەدڵتان بکات."\nنوێنەری حکومەتی هەرێم: تا ئێستا ھیچ دامودەزگایەکی فەرەنسی بەفەرمی پێی نەوتوین ئەو بەلەمەی نوقمبوو زۆربەیان کورد بوون\nزیاتر لە 20 کۆچبەر لە دەمی پەڕینەوەیان لە فەرەنساوە بۆ بەریتانیا گیانیان لەدەستداوە\nفەرەنسا و بەریتانیا یەکتری تۆمەتبار دەکەن لەسەر گیانلەدەستدانی کۆچبەران


چەند پڕۆژەیەكی بچووكی سەركەوتوو بۆ گەنجان\nله‌لایه‌ن: محەمەد ڕزگار - به‌روار: 2021-03-24-16:04:00 - کۆدی بابەت: 3646\nشارەزایی هونەری و کاریگەری لەسەر پیشەسازی وڵاتە تازە گەشەسەندووەکان\nپڕۆژە واتا كۆمەڵە كارێكی پێكەوە بەستراو و لەدوای یەك كە جێبەجێ دەكرێن لەلایەن كۆمەڵە كەسێكەوە كە دەیانەوێت بیرۆكەیەك بكەن بە كارێكی ڕاستەقینە لە كاتێكی دیاریكراودا، جێبەجێ كردنی ئەم كۆمەڵە كارانە پێویستی بە چەند سەرچاوەیەك هەیە كە بە پێی بیرۆكەكان دەگۆڕێت، لەكۆتاییدا خاوەنی پڕۆژەكە ئامانجێك دادەنێت كە دەیەوێت پێی بگات، بۆیە چەند پڕۆژەیەكی بچووك هەیە بۆ گەنجەكان كە دەتوانن بە ئاسانی سەركەوتووبن تێیدا و بەسەر ناڕەحەتییەكانی ژیاندا سەربكەون.\nچەند پڕۆژەیەك بۆ گەنجان\nچەندین پڕۆژەی بچووكی ئاسان هەن كە گەنجان دەتوانن ئەو وزەی كە هەیانە تێیدا بەكارێبهێنن و كاتە بەتاڵەكانیانی پێ پڕبكەنەوە هەروەها سوودێكیان پێبگەیەنێت، ئەو پڕۆژانە بریتین لە:\nتەكنەلۆژیا دەرگایەكی گەورەی كردووەتەوە بەڕووماندا بۆ پێشكەوتن و ئەنجامدانی پڕۆژەی بچووك، یەكێك لەوانە كاری تەكسییە لە ڕێگەی بەرنامەكانی ئامێرە زیرەكەكانەوە، ئەم شێوازە تازەیە لەم دواییانەدا هاتووەتە ناو كوردستانەوە، پێویستی ئەم كارە ئەوەیە كە گەنجەكە شۆفێری بزانێت و ئۆتۆمبێلی هەبێت، هەروەها لەگەڵ زانینی ناوچەكە و ئەو شوێنانەی كە سەرنشین داوای لێدەكات بۆی بڕوات.\nزۆربەی كەسەكان خاوەنی خانوو و ماڵی گەورەن كە ڕووبەرێكی فراوانی هەیە كە دەیانەوێت بە گووڵەكان بیڕازێننەوە یان هەندێك جار دەیانەوێت ئەو ڕووەكانەی تێبكەن كە بەروبومیان هەیە، بەڵام زۆرجار خاوەن ماڵەكە یان باخەكە كات یان شارەزایی تەواوی نییە بۆ ڕێكخستنی باخەكەی بەشێوەیەكی گونجاو، بۆیە لێرەدا توانای ئەو گەنجانە دەردەكەوێت كە لە باخەوانی دەزانن و دەتوانن گرنگی پێبدەن، بۆیە گەنجان دەتوانن نوسینگە یان كۆمپانیای بچووك بكەنەوە تایبەت بە كاری باخەوانی و سەرپەرشتیكردنی.\nگەیاندنی خۆراك (دلیڤەری)\nبەبۆنەی زیادیوونی ئیش و كارەوە كەسەكان زیاتر پێویستیان بە خواردنی نانەكانیان هەیە لە دەرەوە یان لەسەر ئیشەكانیان، بۆیە ئەمە بە هەلێكی باش دادەنرێت بۆ ئەو كەسانەی كە توانای ئامادەكرنی خواردنیان هەیە (خواردەمەنییە گەڕۆكەكان) یان گەیاندنی ئەو خواردنانەی كە چێشتخانەكان دروستی دەكەن.\nچەندین بازاڕی ئۆنلاین هەیە كە هەزارەها پۆلێنی تایبەتی بەرهەمەكانی تێدایە، كە هەریەك لەو پۆلێنانە ئاڕاستەكراون بۆ كۆمەڵێكی تایبەتی بەكارهێنەران وەك تەمەنە جیاوازەكان و ڕەگەزە جیاوازەكان، بۆیە هەرگەنجێك كە كەمێك شارەزایی هەبێت لە بازاڕگەریدا دەتوانێت كۆمەڵە بەرهەمێك بفرۆشێت كە تایبەتە بە پۆلێنێكی دیاریكراو، هەروەها سۆشیال میدیاكان ئاسانكاری زۆریان كردووە بۆ دەستكردن بە بازرگانی ئۆنلاین.\nخزمەتگوزاری وەڕگێڕان بە یەكێك لەو خزمەتگوزارییانە دادەنرێت كە دەتوانێت زۆرترین سوود بە چوادەورەكەت بگەیەنێت، ئەمەش بەبۆنەی تێكەڵبوون و بەریەككەوتنی زیاتری وڵات و زمانەكان، بە تایبەت سۆشیاڵ میدیاكان ئەم تێكەڵبوونەی ئاسانتر كردووە، بۆیە لەم حاڵەتەدا پێویست بە وەڕگێڕ دەبێت بۆ وەرگێڕانی ئەو زانیاری و هەواڵانەی كە بەزمانەكانی تر بڵاودەكرێنەوە.\nهەنگاوەكانی دامەزراندنی پڕۆژە\nهەموو پڕۆژەیەك با ئامانجەكەشی جیاوازبێت بە چەند هەنگاوێكدا دەڕوات بۆ دەسپێكردن و جێبەجێكردنی ئەو بیرۆكانەی كە هەن، لێرەدا باسی ئەو هەنگاوانە دەكەین.\nدەستنیشانكردنی مەودای (بوار)ـی پڕۆژەکە: هەنگاوەكانی سەرەتای هەموو پڕۆژەیەك بە دیاریكردنی ئەو بوارەیە كە دەتەوێت پڕۆژەكی تێدا ئەنجام بدەیت، ئەم هەنگاوە بۆ دیاریكردنی ئەو ئامانجەیە كە دەتوێت بە دی بهێنیت.\nدەستنیشانكردنی سەرچاوە بەردەستەكان: پێویستە بزانین كە پڕۆژەكەمان پێویستی بە چ سەرچاوەیەك هەیە بۆ دامەزراندن و دواتر سەركەوتنی.\nدانانی خشتەیەكی كاتی: كات بە گرنگترین هەنگاوەكانی سەركەوتن دادەنرێت، بۆیە دەبێت كاتی كاركردنەكان بە ڕێكی دابەشبكرێت و كارەكان دوانەخرێن.\nدانانی پلانی جێبەجێكردن: دەبێت پلانی تایبەت و تۆكمە دابنرێت بۆ سەركەوتنی پڕۆژەكە و هەروەها ڕووبەڕووبوونەوەی هەر ئاستەنگییەك كە دێتە پێش.\nگۆڕانكاری كردن: لەكات جێبەجێ كردنی پڕۆژەكەتدا هەموو شتێك بەو شێوازە ناڕوات كە پلانت بۆ دانابوون بۆیە دەبێت ئامادەبیت بۆ ئەنجامدانی چەند گۆڕانكارییەك.\nدامەزراندنی كارمەند: كاتێك پڕۆژەیەك دادەمەزرێنیت پێویستە كارمەند هەبێت بۆ ئەنجامدانی كارەكان و یارمەتیدانت.\nچاودێریكردنی توانا: پێویستە چاودێری توانای پڕۆژە و كارەكانت بكەیت بۆ ئەوەی گەر پێویست بكات گۆڕانكاریان تێدا بكەیت و باشتریان بكەیت.\nئاگاداركردنەوەی هاوبەشەكان: لە كاتی بوونی هاوبەش لە پڕۆژەكەتدا دەبێت لە كاتی هەر ڕووداوێك یان بڕیاردانێكت ئاگاداریان بكەیتەوە، بەم شێوەیە دەتوانیت بە ئاسانی چارەسەر بۆ كێشەكان بدۆزیتەوە و بە شێوازێكی باشتر بڕیاربدەن.\nتایبەتمەندییەكانی بەڕێوبەری پڕۆژەی سەركەوتوو\nلەكاتی بوونی هەر پڕۆژەیەكی سەركەوتوو دەبێت كۆمەڵە كەسێك هەبن كە توانا و لێزانینێكی باشیان هەیە كە توانیویانە پڕۆژەیەكی لەو شێوەیە دابمەزرێنن، گرنگترین ئەو تایبەتمەندییانە بریتییە لە توانای ڕووبەڕووبوونەوەی ئاستەنگەكان و بەرەوپێشچوون، هەروەها توانای بەستنەوەی بەهرەی كارمەندەكان و پڕۆژەكە بەیەكەوە، دەبێت ئەو كەسانەی كە پڕۆژەیەك دادەمەزرێنن باوەڕیان بە خۆیان هەبێت و ڕاستگۆبن و نابێت كارەكانیان دوابخەن و خۆ بەزلزان بن.\nسووڕی ژیانی پڕۆژەكان\nسووڕی ژیانی پڕۆژە ئەو كاتە دیاریكراوەیە كە تێیدا پڕۆژەیەك دەست پێدەكات و كۆتایی دێت، گەر پڕۆژەكە سەركەوتوو بێت ئەوا بەم قۆناغانەدا تێدەپەڕێت:\nقۆناغی سەرەتا: ئەو قۆناغەیە كە ئامانجەكانی پڕۆژەكە تێیدا دیاری دەكرێت لەگەڵ ئەو سەرچاوانەی كە پێویستییەتی.\nقۆناغی پلان دانان: ئەو قۆناغەیە كە تێیدا پلانەكان دادەنرێن بۆ جێبەجێكردن.\nقۆناغی جێبەجێكردن: ئەو قۆناغەیە كە تێیدا ئەو پلانانەی كە دانراون جێبەجێ دەكرێن و پڕۆژەكە دروست دەكرێت.\nقۆناغی داخستن: ئەو قۆناغەیە كە تێیدا پڕۆژەكە دادەخرێت و پێداچوونەوە بە ئەنجامەكەیدا دەكرێت.\nبابه‌ته په‌یوه‌ندیداره‌كان به : چەند پڕۆژەیەكی بچووكی سەركەوتوو بۆ گەنجان\nبابه‌تی دیكه له‌سه‌ر هونەری کارکردن\nسیفەتەكانی بەڕێوبەری شكستخواردوو\nهۆکارەکانی ناهاوسەنگی نێوان کار و ژیان


سه‌ره‌نجام؛ هه‌ڵبژاردنی په‌رله‌مانی پێشوه‌خت له تورکیا به‌ڕێوه ده‌چێ\nشه‌ممه ۳۰ پووشپه‌ڕ ۱۳۹۷\nسه‌ره‌نجام به پێی بڕیاری سه‌رۆک کۆماری تورکیا، هه‌ڵبژاردنی په‌رله‌مانی پێشوەخت له‌م وڵاته به‌ڕێوه ده‌چێ. به پێی ڕاپۆرتی هه‌واڵده‌ریی فه‌رانسا؛ نووسینگه‌ی سه‌رۆک کۆماره‌تیی تورکیا له به‌یاننامه‌یه‌کدا رایگه‌یاند؛ "ڕه‌جه‌ب ته‌یب ئه‌ردوغان"ی سه‌رۆک کۆماری تورکیا ئێواره‌ی دووشه‌ممه به شێوه‌ی فه‌رمی خوازیاری به‌ڕێوه چوونی هه‌ڵبژاردنی په‌رله‌مانیی پێشوەخت بووه.\nله به‌یاننامه‌ی نووسینگه‌ی سه‌رۆک کۆماره‌تیی تورکیا که له کۆتایی کۆبوونه‌وه‌ی سه‌رۆک کۆمار و عیسمه‌ت یه‌ڵماز سه‌رۆک په‌رله‌مانی ئه‌م وڵاته بڵاو بوویه‌وه، هاتووه؛ ئه‌ردوغان وێڕای ڕاوێژکاریی سیاسیی نه‌یتوانیوه کابینه‌ی وه‌زیرانی نوێ پێک بێنێ، هه‌ر بۆیه به پێی ئه‌و ده‌سه‌ڵاته‌ی یاسا پێی داوه، بڕیاری دا سه‌ر له نوێ خوازیاری به‌ڕێوه چونی هه‌ڵبژاردنی په‌رله‌مانی ببێت.\nله به‌یاننامه‌که‌ی نووسینگه‌ی سه‌رۆک کۆماره‌تیی تورکیا، ڕۆژی به‌ڕێوه‌چوونی هه‌ڵبژاردنی په‌رله‌مانیی به‌روه‌خت له تورکیا دیاری نه‌کراوه، به‌ڵام "ڕه‌جه‌ب ته‌یب ئه‌ردوغان" پێش له‌وه ، یه‌که‌می نۆڤه‌مبه‌ری داهاتووی بۆ به‌ڕێوه‌چوونی ئه‌م هه‌ڵبژاردنه له‌به‌ر چاو گرتبوو.\n"ئه‌حمه‌د داوود ئۆغڵوو"ی سه‌رۆک وه‌زیرانی تورکیا شه‌وی چوارشه‌ممه‌ی هه‌فته‌ی ڕابردوو به شێوه‌ی فه‌رمی به "ڕه‌جه‌ب ته‌یب ئه‌ردوغان"ی راگه‌یاند که هه‌وڵه‌کانی بۆ پێکهێنانی ده‌وڵه‌تی هاوپه‌یمانی به ئاکام نه‌گه‌یشتووه. ده‌رفه‌تی پێکهێنانی ده‌وڵه‌تی نوێ له تورکیا ڕۆژی یه‌کشه‌ممه کۆتایی هات و "ڕه‌جه‌ب ته‌یب ئه‌ردوغان" سه‌رۆک کۆماری ئه‌م وڵاته به پێداگری له سه‌ر هه‌ڵوێسته‌کانی جارانی، وتی: بۆ پێکهێنانی ده‌وڵه‌تی نوێ پشت به پارته‌کانی نه‌یاری نابه‌ستێ.\nقه‌یرانی سیاسیی تورکیا له کاتێکدا سه‌ری هه‌ڵداوه که ئه‌م وڵاته مانگی ڕابردوو ئۆپراسیۆنێکی سه‌ربازیی بێ وێنه‌ی هاوکات دژ به بنکه‌کانی هێزه‌کانی پارتی کرێکارانی کوردستانی تورکیا (په‌که‌که) له ئێراق و مۆڵگه و حه‌شارگه‌کانی گرووپی تیرۆریستیی داعش له سووریا ده‌ست پێ کردووه.\nبه‌روار: 2015-08-25 | په‌نجه‌ره: جیهانی ئيسلام | سه‌ردان: 249 | Like: 0\nزنجیرەی کۆڵانی ئەقاقی - بەشی 36...7142 سه‌ردان\nزنجیره درامای مه‌لیک خاتون - بەشی 5...2495 سه‌ردان\nناساندنی شاری مێژووی ئیسفەهان - رۆشنا...1245 سه‌ردان\nساباتی سۆز...1965 سه‌ردان\nهەڵوێستە و هەواڵ 25-08-2015...1499 سه‌ردان\nساباتی نوور 24-08-2015...1668 سه‌ردان


📖 Israel Should Arm The Kurds Статьи\n📅 Добавлен Dec 10 2017 3:25PM\nBY RACHEL AVRAHAM NOVEMBER 27، 2017 20:35 n recen [ Больше... 👁] ✖ ✖ 0 1 ✔ 99% ✍ H.B. 10-12-2017 15:25:15\n✌ ئەحمەد حەبەش - دەلیل رەشید мученики\n📅 Добавлен Dec 2 2017 12:39PM\n👁 Этот пункт был просмотрен раз 1,678\nلە دایکبووی ساڵی 1980ی شاری عەفرین. رۆژی 27-11-20 [ Больше... 👁] ✖ ✖ ✖ 0 0 ✔ 72% ✍ H.B. 2-12-2017 12:39:07\n📖 بە ئەرکی قانوونی خۆمان هەستاوین Статьи\n📅 Добавлен Sep 28 2019 12:10AM\nڕۆژی 26-11-2017، بیست و چوار پەرلەمانتاری کوردستان [ Больше... 👁] ✖ ✖ 0 2 ✔ 99% ✍ N.I. 28-9-2019 0:10:46\n📝 پەیڕەوی دامەزراندن و بژارکردنی تۆماری دەنگدەرانی هەرێمی کوردستان курдские документы\n📅 Добавлен Nov 27 2017 9:08PM\n27-11-2017 [ Больше... 👁] ✖ ✖ 4 1 ✔ 99% ✍ H.B. 27-11-2017 21:08:48\n✌ سالار سۆفی - سەربەست دڵنیا мученики\n📅 Добавлен Dec 2 2017 12:41PM\nلە دایکبووی ساڵی 1993 لە سنە. رۆژی 27-11-2017 لە [ Больше... 👁] ✖ ✖ ✖ 0 0 ✔ 72% ✍ H.B. 2-12-2017 12:41:22\n👁 Этот пункт был просмотрен раз 3,051\n📊 لە دهۆک لە 10 مانگی 2017دا 15 کەس لە پاڵاوگە نەوتییەکان سووتاون Статистика и опросы\n📅 Добавлен Nov 28 2017 9:24AM\n👁 Этот пункт был просмотрен раз 1,687\nلە کۆمەڵگەی پیشەسازی کواشێ پارێزگای دهۆک 170 پاڵاو [ Больше... 👁] ✖ ✖ ✖ 0 1 ✔ 95% ✍ M.B. 28-11-2017 9:24:46


ژمارەی کورسییەکان لە پەرلەمانی کوردستان کەم دەکرێنەوە/ کۆمسیۆن سەرپەرشتیی هەڵبژاردن بکات نەک حزبەکان\nکۆدی هەواڵ: 6092\nڕێکەوتی بڵاوکردنەوە: 11:48 - 2022/05/31\nسەرۆكی فراكسیۆنی كۆمەڵی دادگەری لە پەرلەمانی کوردستان:\nبەشی عێراق و هەرێمی کوردستان- سەرۆكی فراكسیۆنی كۆمەڵ لە پەرلەمانی كوردستان دەڵێت قسەی ئێمە ئەوە بووە کە کۆمسیۆنی ئێستا سەرپەرشتی هەڵبژاردن بکات نەک کادری حزب و حاکم.\nبەپێی هەواڵی کوردپرێس، عەبدولستار مەجید، سەرۆكی فراكسیۆنی كۆمەڵی دادگەری لە پەرلەمانی كوردستان، لە راگەیەندراوێكدا وتی: "سەبارەت بە لایەنی سەرپەرشتیاری هەڵبژاردنی پەرلەمانی کوردستان، هەڵوێستی ئێمە ئەوەیە کۆمسیۆنی باڵای هەڵبژاردن و راپرسی هەرێم سەرپەرشتی بکات، بەڵام کێشە یاساییەکان و کەموکورتییەکانی پڕ بکرێتەوە ."\nئەوەشی خستۆتەڕوو "ئەوەی پەیوەندی بە کەمینەکانەوە هەیە، رای ئێمە وایە ١١ کورسییەکە کەمبکرێتەوە و دابەشی پارێزگاکان بکرێن."\nدەربارەی ژماردنەوەی دەنگەکانیش، سەرۆكی فراكسیۆنی كۆمەڵ ئەوەی خستۆتەڕوو "ئێمە وتومانە دەکرێت دەنگدان ئەلیکترۆنی بێت، بەڵام ژماردنەوە دەبێ دەستی و ئەلیکترۆنی بێت."\nلەبارەی كۆمسیۆنیش ئاماژەی بەوەداوە "جا ئەوەی کۆمسیۆن حاکم بێت یان کادری حزبی، قسەی ئێمە ئەوە بووە کە کۆمسیۆنی ئێستا سەرپەرشتی هەڵبژاردن بکات نەک کادری حزب و حاکم و شتی وا. ئێمە بە نوسراوی فەرمیش لەم بارەیەوە قسەی خۆمان لەگەڵ سەرۆکایەتی پەرلەمان کردوە".


ئەمەریكا راهێنانی بە فرۆكەوانە توركیەكان راگرت\nوەزارەتی بەرگری ئەمریکا ڕایگەیاند، ڕاهێنانی فڕۆکەوانە تورکییەکانی لەسەر فڕۆکەی ئێف ٣٥ لە بنکەی سەربازی ئەریزۆنا ڕاگرتووە.\nئەو هەنگاوەش ئاماژەیە بۆ زیادبوونی ناکۆکییەکانی نێوان ئەو دوو وڵاتە بە تایبەت پاش مامەڵەی کڕینی سیستمی بەرگری موشەکی ئێس ٤٠٠ لەڕوسیا لەلایەن تورکیاوە.\nئەگەرچی پێشتر ویلایەتە یەکگرتووەکانی ئەمریکا جەختی لەوە کردەوە، ناکرێت تورکیا لە هەمان کاتدا خاوەنی سیستمی بەرگری مووشەکی و فڕۆکەی جەنگی ئەمریکی بێت، بەڵام خۆی لادابوو لە هەنگاو نان بۆ وەستاندنی ڕاهێنان بە فڕۆکەوانە تورکییەکان لەسەر فڕۆکەی ئێف ٣٥.\nتورکیا و ئەمریکا کە دوو وڵاتی ناو هاوپەیمانی ناتۆن هۆکاری ئەو ململانێ ڕاگەیەنراوەی چەن مانگێکی خایاندووە کڕینی سیستمی بەرگری موشەکی ئێس ٤٠٠ ی ڕووسیە لەلایەن تورکیاوە، کە لای واشنتۆن هەڕەشەیە لەسەر فڕۆکەکانی ئێف ٣٥ کە کۆمپانیای لۆکهید مارتن بەرهەمی دەهێنێت و تورکیاش دەیەوێت بیکڕێت.\nئەوەش لەکاتێکدایە سه‌رۆک كۆماری توركیا لە دواین لێدوانیدا ڕایگەیاند، له‌باره‌ی کڕینی سیستمی بەرگری (ئێس-٤٠٠ی ڕوسیی)ەوە پاشگه‌زنابنه‌وه و لە ماوە دوو هەفتەی ڕابردووشدا ژمارەیەک سەربازیان بۆ مەشق لەسەر سیستمەکە چوونەتە ڕوسیا.


هەواڵ وچالاکی! – پەڕە 22 – hkkurdistan\nHome 6 هەواڵ وچالاکی! (page 22)


فەیلەقی قودس ڕەتیدەكاتەوە دەنگۆی كوژرانی جێگرەوەی قاسم سلێمانی بڵاودەبێتەوە – تۆڕی میدیایی خەڵک\n2020/04/01 - 3:47 PM\nچەند سەرچاوەیەكی هەواڵ ئاماژە بە كوژرانی دوو جەنەراڵی ئێرانی دەكەن لە بۆردومانی فڕۆكەكانی ئیسرائیل لە سوریا و دەڵێن یەكێك لە كوژراوەكان ئیسماعیل قائانی جێگرەوەی قاسم سولەیمانی فەرماندەی پێشووی فەیلەقی قودسە كە لە سەرەتای ئەمساڵدا لە بەغدا كوژرا، نوسینگەی فەرماندەیی فەیلەقی قودسیش لەو بارەیەوە ڕاگەیەندراوێك بڵاودەكاتەوە.\nچەند سەرچاوەیەكی هەواڵ ڕایانگەیاندووە”عەمید ئیسماعیل قائانی فەرماندەی فەیلەقی قودسی سەر بە سوپای پاسدارانی ئێران و عەمید ئەحمەد ڕەزا بوردستان سەرۆكی سەنتەری توێژینەوە ستراتیژییەكانی سوپا لە هێرشێكی ئاسمانی ئیسرائیلدا لە سوریا كوژراون”.\nبە وتەی ئەو سەرچاوانە”دوایین هێرشی ئیسرائیل كە دوێنێ سێ شەممە كرایە سەر فڕۆكەخانەی شوعەیرات لە شاری حمسی سوریا، بووە مایەی كوژرانی هەردوو جەنەراڵ قائانی و بوردستان، وێڕای كوژرانی چەند فەرماندەیەكی تری حزبوڵڵا”.\nبەپێی ڕاگەیەندراوێك كە ئەمڕۆ چوار شەممە لەلایەن نوسینگەی فەرماندەیی فەیلەقی قودسی ئێرانیەوە بڵاوكرایەوە” دوژمنانی شۆڕشی ئیسلامی و گەلی ئێرانی هەوڵدەدەن لەڕێی خەون و خوازیا پوچ و شەڕەنگێزەكانیانەوە، درۆ و پڕوپاگەندە و هەواڵی بێ بنەما بڵاوبكەنەوە”.\nهەر لەو چوارچێوەیەدا، حسێن دلێریان پسپۆڕی ئێرانی لە كاروباری بەرگری لەڕێی تۆڕی كۆمەڵایەتی (تویتەر)ەوە ڕەتیكردبۆوە هەواڵی كوژرانی بوردستان ڕاستبێت.\nبە هەمان شێوە تۆڕی (ئافتاب نیوز) لە زاری چەند سەرچاوەیەكی بەرپرسی ئێرانەوە، ئەو هەواڵانەی ڕەتكردەوە كە باسیان لە كوژرانی عەمید ئیسماعیل قائانی فەرماندەی فەیلەقی قودس و ژمارەیەك لە فەرماندەكانی سوپای پاسدارانی ئێران كردبوو.\nئيسرائيلئێرانجيهانسوريافەیلەقی قودسقاسم سولەیمانی


:: PM:01:27:06/06/2019 \nماوه‌ى ساڵێكه به‌رپرسانى ویلایه‌ته یه‌كگرتووه‌كانى ئه‌مه‌ریكا هه‌وڵ ده‌ده‌ن، سێ شت له وڵاتانى دنیا قه‌ده‌غه بكه‌ن. سه‌ره‌تا به نه‌وتى ئێران ده‌ستیان پێكرد ودواتر گه‌یشتنه سیسته‌مى مووشه‌كى به‌رگرى ئێس -400 رووسى و دواجاریش به‌رهه‌مه‌كانى كۆمپانیاى هواوى چینى.\nرۆژى سێشه‌مى رابردوو مایك پۆمپیۆ وه‌زیرى ده‌ره‌وه‌ى ئه‌مه‌ریكا هۆشداریى دایه وڵاتى سویسرا كه مامه‌ڵه له‌گه‌ڵ كۆمپانیاى هواوى چینى نه‌كات، پۆمپیۆ ئه‌مه‌ى به هه‌ڕه‌شه زانى بۆ سویسرا و گوتى "ئه‌گه‌ر ئه‌وان مامه‌ڵه له‌گه‌ڵ كۆمپانیاى چینى بكه‌ن، ئه‌وا زانیارى خۆیان به حزبى شیوعى چین ده‌ده‌ن و ئه‌و كاتیش تایبه‌تمه‌ندی خۆیان له ده‌ست ده‌ده‌ن".\nبه شێوه‌یه‌كى دیاركراو وه‌زیرى ده‌ره‌وه‌ى ئه‌مه‌ریكا هۆشدارییه‌كه‌ى له باره‌ى كۆمپانیاى هواوى چینى بوو، كه ماوه‌یه‌كه ئه‌مه‌ریكا دژایه‌تى ئه‌م كۆمپانیایه ده‌كات و به سیخوڕیى تۆمه‌تبارى ده‌كات.\nكۆمپانیاى هواوى چینى كه له‌ساڵى 1987 دروست بووه، ئێسته به‌رهه‌مه‌كانى له‌سه‌رتاسه‌رى دنیا بره‌ویان هه‌یه، به تایبه‌تى له دروستكردنى ته‌كنه‌لۆجیاى پێوه‌ندى ئه‌وه‌ى به G5 ده‌ناسرێت رۆڵێكى سه‌ره‌كى هه‌یه. ئه‌م كۆمپانیایه‌ش وێراى ئه‌وه‌ى تۆمه‌تى به‌رپرسانى ئه‌مه‌ریكا ره‌ت ده‌كاته‌وه و هه‌وڵى داوه له ناو ویلایه‌ته یه‌كگرتووه‌كانى ئه‌مه‌ریكا سكاڵا له دژى بڕیارى قه‌ده‌غه‌كردنى به‌رهه‌مه‌كانى بدات.\nبه‌ڵام به‌رهه‌مه‌كانى هواوى تاكه شتێك نیین كه به‌رپرسانى ئه‌مه‌ریكا له‌سه‌ر ئاستى دنیا هه‌وڵى قه‌ده‌غه‌كردنى ده‌ده‌ن. مایك پۆمپیۆیش تاكه به‌رپرسێك نییه خه‌ریكى ئه‌م بزاوه بێت، به‌ڵكو هه‌ر ئه‌م هه‌فته‌یه دۆناڵد تره‌مپى سه‌رۆكى ویلایه‌ته یه‌كگرتووه‌كانى ئه‌مه‌ریكا سه‌ردانى به‌ریتانیاى كرد و یه‌كێك له ئامانجى سه‌ردانه‌كه‌ى ئه‌وه بوو به‌رپرسانى به‌ریتانیا له مامه‌ڵه‌كردن له‌گه‌ڵ كۆمپانیاى هواوى ئاگادار بكاته‌وه.\nله‌وه‌ته‌ى دۆناڵد تره‌مپ بووه‌ته سه‌رۆكى ویلایه‌ته یه‌كگرتووه‌كانى ئه‌مه‌ریكا، جه‌نگێكى ئابوورى له‌گه‌ڵ چه‌ندان وڵات ده‌ست پێ كردووه، جگه له‌مه‌یش له‌سه‌رده‌مى سه‌رۆكایه‌تى تره‌مپ كۆمه‌ڵێك دۆسیه‌ى تر ده‌ركه‌وتوون و له سیاسه‌تى ده‌ره‌وه‌ى ئه‌م سه‌رۆكه بایه‌خیان پێ ده‌درێت.\nبه‌رهه‌مه‌كانى كۆمپانیاى هواوى تاكه شتێك نییه كه ئه‌مساڵ 2019 به‌رپرسانى ئه‌مه‌ریكا هه‌وڵى قه‌ده‌غه‌كردنیان دا بێ، به‌ڵكو یه‌كێك له شته‌كانى تر نه‌وتى ئێرانه. له مانگى ئایارى رابردوو به بڕیارى دۆناڵد تره‌مپ ئه‌مه‌ریكا له‌و رێككه‌وتنه ئه‌تۆمییه كشایه‌وه كه له سه‌رده‌مى باراك ئۆباما له ساڵى 2015 له‌گه‌ڵ ئێران واژوو كرا بوو و پێنج زلهێزى تریش تێیدا به‌شدار بوون.\nدواى كشانه‌وه له رێككه‌وتنه‌كه ئه‌مه‌ریكا كۆمه‌ڵێك سزاى ئابوورى و دارایى به‌سه‌ر ئێران سه‌پاند دواتر له مانگى نۆڤێمبه‌رى هه‌مان ساڵ كۆمه‌ڵێك سزاى ترى به‌سه‌ر كه‌رتى وزه‌ى ئێران سه‌پاند. وه‌ك به‌رپرسانى ئه‌مه‌ریكا باسیان كردووه، ئامانجى سزاكانى سه‌ر كه‌رتى وزه‌ى ئێران به‌شێوه‌یه‌كى سه‌ره‌كى نه‌وته. بۆ ئه‌وه‌یش ئاستى هه‌نارده‌ى نه‌وتى ئێران بگات به خاڵى سفر ده‌بێت وڵاتانى دنیا نه‌وت له ئێران نه‌كڕن. بۆ ئه‌مه‌یش به‌رپرسانى ئه‌مه‌ریكا كه‌وتنه جوڵه و داوایان له وڵاتانى دنیا كرد چیتر نه‌وت له ئێران نه‌كڕن.\nسه‌ره‌تا جگه له عێراق بۆ ماوه‌یه‌كى كاتى ده‌رفه‌ت به هه‌شت وڵات درا تا له كڕینى نه‌وتى ئێران به‌رده‌وام بن، دواتر له سه‌ره‌تاى مانگى ئایارى رابردوو ئه‌مه‌ریكا بڕیارى لێخۆشبوونى بۆ ئه‌م هه‌شت وڵاته‌یش هه‌ڵوه‌شانده‌وه، به‌مه‌یش نه‌وتى ئێران بووه شتێكى ترى قه‌ده‌غه‌كراو له دنیا.\nسیسته‌مى به‌رگرى مووشه‌كى ئێس-400 ى رووسى\nسیسته‌مى به‌رگرى ئێس-400 یه‌كێكى تره له بابه‌ته قه‌ده‌غه‌كراوه‌كانى ئه‌مه‌ریكا. ئه‌م سیسته‌مه مووشه‌كییه له‌لایه‌ن رووسیاوه به‌رهه‌م هاتووه له بوارى به‌رگریى مووشه‌كى به نوێترین به‌رهه‌مى رووسیا داده‌نرێت. زۆرێك له وڵاتان هه‌وڵى به‌ده‌ستهێنانى ده‌ده‌ن، به‌هۆى ئه‌وه‌ى ئه‌مه‌ریكا له‌رووى سه‌ربازیی و سیاسییه‌وه ركابه‌رى رووسیایه هه‌وڵ ده‌دات به لایه‌نى كه‌مه‌وه هاوپه‌یمانانى خۆى له‌وه دوور بخاته‌وه ئه‌م جۆره چه‌كه له رووسیا بكڕن.\nماوه‌ى ساڵێكه مشتومڕ وگرژییه‌كى زۆر له نێوان توركیا و ویلایه‌ته یه‌كگرتووه‌كانى ئه‌مه‌ریكا هه‌یه، هۆكاره سه‌ره‌كییه‌كه‌یش كڕینى سیسته‌مى مووشه‌كى ئێس-400 ه، كه توركیا پێداگریى له‌سه‌ر كڕینى ده‌كات. وه‌ك له سه‌ره‌وه ئاماژه‌ى بۆ كرا، ئه‌مه‌ریكا هه‌وڵ ده‌دات هه‌ر وڵاتێكى هاوپه‌یمانى له كڕینى چه‌كى رووسى دووربخاته‌وه، به‌ڵام ئه‌وه‌ى وا ده‌كات گوشاره‌كانى بۆ سه‌ر توركیا زیاتر بێت ئه‌وه‌یه توركیا ئه‌ندامى هاوپه‌یمانى ئه‌تڵه‌سییه و له‌م رێكخراوه‌دا هاوپه‌یمانى ویلایه‌ته یه‌كگرتووه‌كانى ئه‌مه‌ریكایه.


وەزارەتی سامانە سرووشتییەکان بەم جۆرە وەڵامی حکومەتی عێراق دەداتەوە | KURDPLAT\nوەزارەتی سامانە سرووشتییەکان بەم جۆرە وەڵامی حکومەتی عێراق دەداتەوە\nکوردپلات 1/19/2021 02:52:00 ص ليست هناك تعليقات\nوەزارەتی سامانە سرووشتییەکان روونکردنەوەیەکی لەبارەی لێدوانەکانی وەزیری نەوتی عێراق بڵاوکردەوە و دەڵێت، "هەرێمی کوردستان مافی دەرهێنان و فرۆشتنی نەوتی هەیە؛ بۆیە داوای رادەستکردنی دۆسیەی نەوتی هەرێم، داوایەکی نادەستوورییە".\nلە روونکردنەوەکەدا، وەزارەتی سامانە سرووشتییەکان دەڵێت، لە چاوپێکەوتنێکیدا ئیحسان عەبدولجەبار، وەزیری نەوتی عێراق داوای ئەوە دەکات دۆسیەی نەوتی هەرێم رادەستی سۆمۆ بکرێت و بە شێوەیەکی (مەرکەزی) بەڕێوەببرێت، بەڵام ئەوان بە "نادەستووری ناویدەبەن" و دەشڵێن "ئێمە ئامادەیی خۆمان دەربڕیوە بۆئەوەی داهاتی 250 هەزار بەرمیلی رۆژانە رادەستی حکومەتی فیدرالی بکەین لە بەرامبەر ئەوەی ماف و شایستە داراییەکانی هەرێم دابین بکەن".\nهەر لە راگەیێندراوەکەدا هاتووە، "بەپێی رێژەی هەرێمی کوردستان لە بودجەی فیدراڵی بێت کە 12.67% دەبووایە هەرێم زیاتر لە شەشسەت هەزار (600,000) بەرمیل بەرهەمبهێنێت لە کۆی پێنج ملیۆن بەرمیلی بەرهەمی عێراق، بەڵام هەرێم تەنیا 450 هەزار بەرمیل بەرهەم دەهێنێت، واتە هەرێمی کوردستان زۆر لە بەشی خۆی کەمتر بەرهەم دەهێنێت. بۆیە ئەوەی لە بەشی خۆی زیاتر نەوتی بەرهەمهێناوە حکومەتی عێراقە نەک هەرێم، بۆیەش دەبێت حکومەتی عێراق بەرهەمی خۆی کەمبکاتەوە نەک ئەو داوایە لە هەرێم بکات".\nوەزیری نەوتی عێراق لە چاوپێکەوتنەکەیدا باسی لەوە کردووە کە کێڵگە نەوتییەکانی کەرکووک سەر بە بەغدان، وەزارەتی سامانە سرووشتییەکان دەڵێت "ئاشکرایە کە کەرکووک بەپێی دەستوور، ناوچەیەکی کێشەلەسەرە و پێویستە بەپێی ماددەی 140 خاوەندارێتیی ئەو ناوچانە چارەسەربکرێت".\nبێگومان ئەمە چەند هۆکارێکی هەیە، لەوانە پێکهاتە و سرووشتی ئاڵۆزی کێڵگەکانی هەرێمی کوردستان بە شێوەیەکە کە تێچووی دەرهێنانی زیاتر بێت لە کێڵگە نەوتییەکانی عێراق. سەبارەت بە نرخەکەشی بەداخەوە بەهۆی ئەو کێشە و ئاستەنگانەی لەلایەن حکومەتی فیدراڵی و کۆمپانیای سۆمۆوە بۆ نەوتی هەرێم دروستدەکرێت، نرخی نەوتی هەرێم کەمترە لە نرخی بازاڕەکانی جیهان.\nدووەم: لە چاوپێکەوتنەکەدا بەڕێز وەزیری نەوتی فیدراڵی، داوای ئەوە دەکات دۆسیەی نەوتی هەرێم ڕادەستی سۆمۆ بکرێت و بە شێوەیەکی (مەرکەزی) بەڕێوەببرێت. لەکاتێکدا بەپێی دەستوور، عێراق دەوڵەتێکی فیدراڵییە و مەرکەزی نییە. بەپێی دەستووریش، کە زۆرینەی عێراقییەکان دەنگیان پێداوە، هەرێمی کوردستان مافی دەرهێنان و فرۆشتنی نەوتی هەیە. بۆیە داوای رادەستکردنی دۆسیەی نەوتی هەرێم، داوایەکی نادەستوورییە. بەڵام لە هەمانکاتدا ئێمە ئامادەیی خۆمان دەربڕیوە بۆئەوەی داهاتی 250 هەزار بەرمیلی رۆژانە رادەستی حکومەتی فیدرالی بکەین لە بەرامبەر ئەوەی ماف و شایستە داراییەکانی هەرێم دابین بکەن. هەمیشە ئامادەشین کێشەکانی نێوانمان بە پێی دەستوور چارەسەر بکەین و بگەینە ڕێککەوتنێکی هاوبەش کە لە بەرژوەوەندی هەموو هاووڵاتییانی عێراقدا بێت.\nسێیەم: سەبارەت بە پابەندبوون بە بڕیارەکانی ئۆپێک، هەرێمی کوردستان پابەندبووە بەو بڕەی بۆی دیاریکراوە کە 430 هەزار بەرمیلی رۆژانەیە، لەکاتێکدا هەرێم تەنیا نزیکەی بیست و پێنج هەزار بەرمیلی بۆ بەکارهێنانی ناوخۆیی داناوە، بەڵام حکومەتی فیدراڵی یەک ملیۆن بەرمیلی بۆ بەکارهێنانی ناوخۆییە.\nبەپێی رێژەی هەرێمی کوردستان لە بودجەی فیدراڵی بێت کە 12.67% دەبووایە هەرێم زیاتر لە شەشسەت هەزار (600,000) بەرمیل بەرهەمبهێنێت لە کۆی پێنج ملیۆن بەرمیلی بەرهەمی عێراق، بەڵام هەرێم تەنیا چوارسەد و پەنجا هەزار بەرمیل بەرهەم دێنێت، واتە هەرێمی کوردستان زۆر لە بەشی خۆی کەمتر بەرهەم دەهێنێت. بۆیە ئەوەی لە بەشی خۆی زیاتر نەوتی بەرهەمی هێناوە حکومەتی عێراقە نەک هەرێم ، بۆیەش دەبێت حکومەتی عێراق بەرهەمی خۆی کەم بکاتەوە نەک ئەو داوایە لە هەرێم بکات. سەرەڕای ئەوەش هەرێمی کوردستان بۆ بەشداری لە کەمکردنەوەی بەرهەمێنان، سی هەزار (30.000 ) بەرمیلی لە بەرهەمهێنانی خۆی کەم کردووەتەوە.\nچوارەم: بەڕێز وەزیری نەوتی فیدراڵی ئاماژەی بەوە کردووە کە کێڵگە نەوتییەکانی کەرکووک سەر بە بەغدان. لەکاتێکدا ئاشکرایە کە کەرکووک بەپێی دەستوور، ناوچەیەکی کێشەلەسەرە و پێویستە بەپێی ماددەی 140 خاوەندارێتیی ئەو ناوچانە چارەسەربکرێت.


مەسرور بارزانی و شانازیكردن بە ریسایكلی پڕۆژە كۆنەكان\nسەرۆكایەتی ئەنجومەنی وەزیران و سەرۆكی حكومەت، بە نوسراوی ژمارە (7887) لە رێككەوتی 16ی تشرینی یەكەمی 2019، نوسراوێكی ئاراستەی وەزارەتی دارایی و ئابووری و لایەنە پەیوەندیدارەكان كردووە، كە ڕەزامەندی سەرۆكی حكومەتی هەرێم وەرگیرا بۆ خەرجكردنی پارەی نەختینە بۆ ئەو پرۆژانەی كە ڕێژەی جێبەجێ كردنی داراییان لە (85%) بەرەو سەرەوەیە، كە بە لیستێكی هاوپێچ دیاری كراون و ژمارەیان (148) پرۆژەیە.\nبە لیستێكی تر (76) پرۆژەی دیاری كردوە كە ڕێژەی جێبەجێ كردنیان لە (75%) بەرەو سەرەوەیە.\nبەپێی بەدواداچوونەكان و ئەو نوسراوانەی دەست كەوتوون، راگەیاندنی تەرخانكردنی پارە بۆ ئەو پڕۆژانە لە لایەن سەرۆكی حكومەت سەرەتایەكی خراپی حكومەتی نوێیە، بەمەبەستی چەواشەكردنی ڕای گشتیی و سرینەوەی دەستەكەوتەكان پێشووی حكومەت بەهۆی ئەو بەڵگانەی لە نوسراوەكەدا هاتووە چونكە :\nبەپێی نوسراوەكەی حكومەتی هەرێم، پارە تەنها بۆ ئەو پڕۆژانە دابیندەكات، كە گرینگ و هەنووكەین و ئەوانی دیكە دەكەوێتە دوای باشبوونی دۆخی دارایی هەرێم ئەو بڕگەیەش لە نوسراوەكەدا هاتووە، كەواتە دۆخی ئێستای حكومەتی هەرێم وەكو پێشووترەو ڕاگەیاندنی تەرخانكردنی ئەو بڕە پارەیە، تەنها بۆ نەهێشتنی فشارەكانی سەر حكومەتەو، دەیانەوێ بڵێن دەستمان كردووە بە ئەنجامدانی پڕۆژەكان، لەكاتێكدا نە پارەی پێویست لەبەردەستدایە، نە هیچ پڕۆژەیەكی نوێی تێدایە هەمووی دەگەڕێتەوە بۆ ساڵانی قەیرانی دارایی.\nبەپێی بەدواداچونەكان و پەیوەندیكردن بە بەشێك لە بەڵێندەرەكان، بەشێكی زۆری ئەو پرۆژانە لە ئێستادا (100%) تەواو بوون و سەرجەم شایستە دارایییەكانیان وەرگیراوە و ئەمەش جێگەی چەندین پرسیارە؟\nكە ئایا دەكرێت زۆرینەی ئەو پڕۆژانەی كە سەرجەم كارەكانیان تەواو كراوەو سەرجەم شایستە دارایی یەكانیان وەرگیراوە و تەنانەت بارمتەكانیشیان وەرگیراوەتەوە، بەڵام حكومەت لێی بێ ئاگا بێت ؟\nچۆن دەكرێت لە دوای چەندین ساڵ لە تەواو بوونی ئەو پرۆژانە و دوای وەرگرتنی سەرەتایی و كۆتایی پڕۆژەكان جارێكی ترو سەر لەنوێ ڕەزامەندی خەرجكردنی نەختینەیان بۆ دەربكرێت؟\nئێستا پرسیار ئەوەیە كە چۆن دەكرێت حكومەت ئاگاداری ئەو پرۆژانەی خۆی نەبێت كە ساڵانێكە تەواو كراون و سەرجەم پارەكانیان خەرج كراوە ؟ ئایا دووبارە ڕەزامەندی خەرجكردنی تەرخانكردنی بودجە بۆیان جێگەی گومانی گەورە نیە؟\nبەشێكی زۆری ئەو پڕۆژانەی ئێستا حكومەت ئیعلانی كردووە كە پارەی بۆ تەرخاندەكات، تەنها بەشێكی كەمی ماوە تەواوبكرێت و هی حكومەتی ڕابردووە، كەواتە حكومەت بەم كارە دەیەوێ هەم كارەكانی كابینەی پێشووی خۆی دەسڕێتەوە، لە هەمانكاتیشدا پڕۆژەی حكومەتی پێش خۆی دەكاتە دەستكەوت بۆخۆی.\nكاتێك سەرۆكی حكومەت تەرخانكردنی ئەو پارەیەی بۆ ئەو پڕۆژەیە ڕاگەیاند، دەبوایە لیژنەكانی پەرلەمان بە داداچوون بكەن تاوەكو بزانن ئەو پارەیە لە كوێیەوە هاتووەو چۆن خەرج دەكرێت؟ ئەگەر پارەش نییە و تەنها بۆ تەواوكردنی پڕۆژە كۆنەكانە دەبووایە بە پەرلەمان بە حكومەت بڵێت ئەو دڕۆیانە چیە و بۆچی چەواشەكاری دەكەن ؟!\nكەواتە دوای تێپەربوونی 100 ڕۆژ حكومەتی نوێ جگە لە هەڵگرتنی كۆمەڵێك دروشم و هەڵگرتنی شوێن پێی حكومەتی پێشوو هیچی دیكەی نەكردووه، ناشتوانێت جیاوازبێت لە حكومەتەكەی بەر لەخۆی، ئەو بانگەشانەشی دەیكات زۆربەیان بە تاڵن، بە پێچەوانەی ئەو ئومێدانەی بۆ خەڵك دروستكراون، تاوەكو ئێستا حكومەتی هەرێم هیچ هەنگاوێكی هەڵنگرتووە بە ئاڕاستەی ئەنجامدانی پڕۆژەی ستراتیژی گەورەو هەویەكی دیاریكراویشی نییە.


2021-04-22 (پێنجشەم) [ زانکۆی گەشەپێدانی مرۆیی ]\nرۆژی ٢٢\_٤\_٢٠٢١ به‌رێز دكتۆر مه‌ریوان احمد رشید، سه‌رۆكی زانكۆی گه‌شه‌پێدانی مرۆیی به ئاماده‌بونی یاریده‌ده‌رانی سه‌رۆكی زانكۆو راگری كۆلێجی یاساو رامیاری و سه‌رۆكی به‌شی یاسا، پێشوازی كرد له به‌رێز حاكم رزگار ئه‌مین كه‌سایه‌تی ناسراو و ئه‌ندامی دادگای تێهه‌ڵچوونه‌وه‌ی هه‌رێمی كوردستان و چه‌ند كه‌سایه‌تییه‌كی دیكه.\nله‌و دیداره‌دا جه‌خت كرایه‌وه له‌سه‌ر گرنگی به‌ره‌وپێش بردنی زانست و بایه‌خدان به‌توێژینه‌وه زانستییه‌كان له هه‌رێمی كوردستاندا، هه‌روه‌ك جه‌خت له‌وه كرایه‌وه كه پێویسته توێژه‌ران و كه‌سانی ئه‌كادیمی و به توانا به هه‌موو لایه‌ك پاڵپشتی بكرێن و رێز له تواناو زانسته‌كه‌یان بگیرێت كه هۆكارێكی سه‌ره‌كین بۆ پێشخستنی هه‌ر كۆمه‌ڵگه‌یه‌ك.\nحاكم رزگار ئه‌مین، خۆشحاڵی خوی نیشاندا كه زانكۆی گه‌شه‌پێدانی مرۆیی رۆڵی گرنگ و ئیجابییان هه‌بووه له پاراستنی شكۆی زانست و توانیویانه زانكۆ بگه‌یه‌ننه ئاستێكی ئه‌كادیمی به‌رز له كوردستان و عێراقدا.\nلای خۆشیه‌وه به‌رێز سه‌رۆكی زانكۆ وێرای ده‌ربرینی خۆشحاڵی خوی به‌م دیداره، جه‌ختیشی له‌وه كرده‌وه كه زانكۆی گه‌شه‌پێدان به‌رده‌وام ده‌بێت له هه‌وڵه‌كانی بۆ زیاتر خزمه‌ت كردنی پرۆسه‌ی زانست و به‌ره‌وپێش بردنی بواری ئه‌كادیمیا له كوردستاندا.


چیرۆكى ناشرینترین ئافرەت له‌مێژوودا - هيوای کۆرد\nقوباد تاڵەبانی: بەكردنەوەی وێستگەی خەبات 10%ی كارەبای هەرێم زیاد دەبێت 55 خوله‌ك ago\nHome هەواڵ جێهان چیرۆكى ناشرینترین ئافرەت له‌مێژوودا\nچیرۆكى ناشرینترین ئافرەت له‌مێژوودا\non: ئازار 03, 2020 In: جێهان, هەواڵ\nژولیا (جولیا) پاسترانا نازناوی “ناشرینترین خانمی جیهانی” له‌مێژوودا پێبه‌خشراوه ، به‌ڵام به‌هۆی شێوه‌یه‌وه تا ئێستاش ناوی هه‌ر ماوه‌ته‌وه له مێژووی مرۆڤایه‌تیدا.\nژولیا پێستی به مووه‌یه‌كی زۆر داپۆشرابوو، شێوه‌شی به ئاژه‌ڵی “مه‌یمون” ده‌چوو، چونكه تووشی نه‌خۆشیه‌كی بۆماوه‌ی هاتبوو، بنه‌ماڵه‌ی ئه‌م خانمه هیندی بوون.\nژولیا هه‌میشه ڕووبه‌ڕووی قسه ناخۆشه‌كانی خه‌ڵكی ده‌بوویه‌وه، دواتر له‌لایه‌ن پیاوێك به‌ناوی “تیدور” داوای هاوسه‌رگیری لێده‌كرێت، بڕوای پێده‌هێنێت كه به‌شداری یاریه‌كانی سێرك بكات و فێری سه‌مای ده‌كات، زۆر وڵاتان ده‌گه‌ڕێن تا چاره‌سه‌ر بكرێت به‌ڵام وه‌ك خۆی ده‌مێنێته‌وه، له‌دوای هاوسه‌رگیری منداڵێكی له تیدور ده‌بێت، به‌ڵام به‌هه‌مان شێوه‌ی ژولیای دایكی هه‌ڵگری هه‌مان نه‌خۆشیه، پاش سێ رۆژ له‌دایكبوونی منداڵه‌كه‌ی ده‌مرێت.\nله‌پاش مردنی ژولیا هاوسه‌ره‌كه‌ی له‌شی ده‌به‌خشێته پزیشكه‌كان بۆ ئه‌وه‌ی شیكاری بۆ بكه‌ن، به‌ڵام دواتر له‌شی مۆمیا ده‌كرێت و له ناو مۆزه‌خانه‌ی نه‌رویج هه‌ڵده‌گیرێت، به‌ڵام دوای 150 ساڵ له مردنی له ساڵی 2013 ده‌گوێزرێته‌وه بۆ وڵاتی مه‌كسیك.\nنه‌وه‌ی نوێ: حكومه‌ت پاره‌ی هه‌یه كه‌چی قه‌رزی پاشه‌كه‌وتكراوی فه‌رمانبه‌ران ناداته‌وه\nتورکیا بەردەوامە لە تۆپبارانکردنی رۆژئاوای كوردستان


ئوراسيا ده‌يلى رووسى: دامه‌زراندنى “كوردستانى سووريا” به پاشه‌كشێى كورد بۆ رۆژئاواى فورات كۆتايي ديت – basknet.org\nئوراسيا ده‌يلى رووسى: دامه‌زراندنى “كوردستانى سووريا” به پاشه‌كشێى كورد بۆ رۆژئاواى فورات كۆتايي ديت\n(ئوراسيا ده‌يلى) رووسى له وتارێكدا باسى له هه‌وڵه‌كانى توركيا بۆ گه‌مارۆدانى كورد له رۆژئاواى كوردستان “رۆژئاڤا” يان كوردستانى سووريا كردووه و رايگه‌ياندووه، خه‌ونى ده‌وڵه‌ت و دامه‌زراندنى “كوردستانى سووريا” به پاشه‌كشێى كورد بۆ رۆژئاواى فورات كۆتايهات.\nرۆژنامه‌كه له دريزه ى وتاره‌كه‌دا ده ليت:”توركيا له به ر زه وه ندى خوى زۆر شتى له باكوورى سووريا به‌ده‌ستهێناوه ، كه بيي ده وترى ناوچه‌ى كوردستانى سووريا بويه له ژێر فشارى توركيا، تا دێت سنوورى هه‌رێمايه‌تى ئه‌و كوردستانه به‌رته‌نگ ده‌بێته‌وه. له به‌رژه‌وه‌ندى توركيايه ديسان كورد له منبج بكشێته‌وه. هه‌رچه‌نده ئه‌وان بۆ جيهانى دووپاتده‌كه‌نه‌وه كه ناهيلن منبج وه‌ك خه‌ڵاتێك پێشكه‌شى توركيا ناكه‌ن”.\n“به‌ڵام ئه‌وان ناچار ده‌كرێن بۆ ئه‌وه. ئه‌مه‌ش دواى ئه‌وه دێت كه توركيا و ئه‌مه‌ريكا زنجيره‌يه‌ك كۆبوونه‌وه‌ى سه‌ربازى و ديپلۆماسييان ئه‌نجامدا. گه‌يشتنه دانانى نه‌خشه‌ڕێگه‌يه‌ك بۆ منبج. خاڵى يه‌كه‌مى نه‌خشه‌كه‌يان پاشه‌كشێكردنه به كورد و گواستنه‌وه‌يانه بۆ خۆرئاواى رووبارى فورات”.\n“رێككارييه‌كانى ئه‌نقه‌ره و واشنتن هێشتا ته‌واو نه‌بوونه. هه‌ردوولا ده‌بێت له‌سه‌ر ورده‌كارييه‌كانيش بگه‌نه رێككه‌وتن. هه‌ردوو هاوپه‌يمان له ناتۆ هه‌ندێك ناكۆكييان هه‌يه. به‌ڵام كورد له هه‌موو حاڵه‌ته‌كاندا لايه‌نێك نييه له رێككه‌وتنى ئه‌و دوو وڵاته. به‌ڵكو ئه‌وان ته‌نيا چاودێرێكى گوێڕايه‌ڵن”.\n“زانيارييه‌كانى گه‌يشتوو، ئه‌وه دووپاتده‌كه‌نه‌وه كه ئه‌مه‌ريكاييه‌كان خيانه‌تيان له به‌رژه‌وه‌ندييه‌كانى كورد كرد. ئه‌وه‌ش سه‌ريكێشاوه بۆ دابه‌شبوونى ريزى يه‌كينه‌كانى پاراستنى گه‌ل (يه‌په‌گه). به‌شێكيان له‌گه‌ڵ ئه‌وه‌دان هاوڕێى ئه‌و سياسه‌ته‌ى ئه‌مه‌ريكا به‌رده‌وام بن. به‌شێكيشيان پێيان وايه پێويسته بگه‌ڕێنه‌وه بۆ ديمه‌شق و له‌گه‌ڵ به‌شار ئه‌سه‌د بكه‌ونه دانووستانى بێ مه‌رجه‌وه بو داهاتوى خويان”.


دوکتور میلانی – نەشتەرگەری جوانکاریی\n9821-88674887+ایران - تهران-وەنەک- شەقامی گاندیی باکووری- بینای پزیشکانی گاندیی باکووری- نهۆمی یەکەم- یەکەی 5\tتماس بە دوکتۆر\tلەپەڕەی سەرەکی\nسەبارەت بە دوکتۆر\nنەشتەرگەري جوانکاريدوکتؤر ميلاني\nنەشتەرگەر و پسپؤذي گوث و قوذگ و لووت\nگاثري پثش و دواي دوکتؤردوکتؤر شاهين ذەوشەن ميلانيئؤتؤلارينگؤلؤؤيست\nو نەشتەرگەري جواني لووت و دەم و چاو\nئاراستەکردني جوانترين و ساغترين ئاکامي ممکينبەپث ئەمەکەماقوولترين و سەرکەوتوترين نەشتەرگەريەکاني پلاستيک سەر بەزەمينەي کار، سەرنج و ئەزموون و زانستي نەشتەرگەر و ئەندازەي چاوەذواني کابرايەئەوان تث ئەکؤشن کەبە تثکەصکردن و سەرەنجدان بە3 فاکتؤذي سەرەوه، جوانترين و ساعغترين ئاکامي ممکين ئاراستەبکەن\tئاراستەکردني جوانترين و ساغترين ئاکامي ممکيندوکتور میلانیدوکتؤر شاهين ذەوشەن ميلاني ئؤتؤلارينگؤلؤؤيست و نەشتەرگەري جوانکاري لووت و دەم و چاون. ئەو بەزانست و ئەزموونثکي زؤر و بەئەنجامي ئەژماري زؤر نەشتەرگەري جوانکاري و لووت و دەم و چاولەجوملەپزيشکەکاني دەسەصاتدار و ناسراوي ئەم بابەتەيه. دوکتؤر ذەوشەن ميلاني بەذث خستني صثب سايتي تايبەتي خؤي هەوصي بؤ بەياني ذاست بثژانەي خاصەکاني ئەرثنەو بابەتي بذياري نەخؤشەکان لەپاص بەياني خراپيەکاني نەرثنەي ئيحتمالي بووه، تاکوو نەخؤشەکاني بەذثز جگەلەتثگەيشتني ذووني ثەزيەکان بەبيرثکي باش بەپث نەشتەرگەريەکاني جوانکاري لووت و دەم و چاو کار بکەن و لەگەص هەموو سووچەکاني ئەوەئاشناوا بن.درثژي بابەت\tایران - تهران-وەنەک- شەقامی گاندیی باکووری- بینای پزیشکانی گاندیی باکووری- نهۆمی یەکەم- یەکەی 5 9821-88674887+9821-88881445+drshahinmilani@yahoo.com9821-88674887+پەيوەندي لەئثگاي تثلثگرام\tنەشتەرگەری جوانکارییبەپث بەربصاوبووني داوثني کاري تەلي پسپؤذي گوث و قوذگ و لووت ئەوان بؤ سەرەنج و ئەو بەزانست و ئەزموونثکي زؤر و بەئەنجامي ئەژماري زؤر نەشتەرگەري جوانکاري و لووت و دەم و چاولەجوملەپزيشکەکاني دەسەصاتدار و ناسراوي ئەم بابەتەيه. دوکتؤر ميلاني پثشينەي کار لەنەخؤشخانەکان و کلينيکەدەولەتيەکان و تايبەتي جؤراوجؤري تارانيان هەيەو خاوەني پثشينەي ئاراستەکردني وتارەکا و وتاربثژي لەبەرهەمەکاني فثرکاري بەذيزه. ئەو سەرکەوتوو بووەلەذابواردني کؤرس پلاستيکي وصاتي بريتانيا.\nنەشتەرگەری جوانکاریی لووتنەشتەرگەری جوانکاری یپەڵگپڕۆتێزی گۆنا و چناکەبووتاکسنەشتەرگەری جوانکاری گوثنەشتەرگەری جوانکاریی لووتگؤذيني شثوەي لووت بەکەم کردن يان زؤرکردني ئەندازه، لابردني هەصاتوويي، کؤکردني پەذەکاني لووت، گؤذيني سووچي نثوان لثو سەرەوەو لووت يان گؤذيني شثوەي نووک يان هەصاتوويي لووت، ذينؤپلاستي، لابردني کثشەکاني هەناسەکثشان يارمەتي ئەدات (کەلەم بابە تەئەگەري هەيە بريتي لەبيمە ببثت)درثژي بابەتنەشتەرگەری جوانکاری یپەڵگچاک کردني داچؤذاوي، پف و يان چرچي پەصگەکان و دەرپەذاوي کيسەکاني چەوري دەوري چاو.\nئەم بارو دؤخەکاتثک پثش دثت کە چەوريەلەلايەکاني ماسوولکەدثتەژوورەوه. واتا دواي بەهؤش هاتن رەنگەهەست بەسفتي و ناذاحەتي و ئثش بکەن کەبەخواردني مؤسەکنثک چاک دەبثتەوه\nدرثژي بابەتپڕۆتێزی گۆنا و چناکەپڕۆتێزی بە شتێکی دەستکرد و سەنتتیک دەوترێت کە بۆ پڕ کردنەوە و جارەسەری کێشەکانی پێست و لەش بە کار دەهێنرێت. ئەو پڕۆتێزانەی لە سەر دەم و چاو بە کار دێن بە زۆری پڕۆتێزی گۆنا و چناکەن. پڕۆتێزەکان لە لایەن کۆمپانیای جیاوەزەوە و بە سایز و شێوازی جۆراوجۆر بەرهەم دێن.درثژي بابەتبووتاکسبووتاکس سەمی کلستریدۆم بۆتۆلۆنیومیە کە لە مەعمەل لە ویال گەلی ٥٠ یان ١٠٠ یەکەیی دا بەرهەم دێت کە دۆکتۆری ئێوە پاش تێکەڵ کردنی بە تەواوی بە دەرزیێکی ناسک لە ماسولکەکانی دەم و چاوی ئەدات.درثژي بابەتنەشتەرگەری جوانکاری گوثچکؤلەکردني سايزي گوث يان هەصەوگەذاندن و نزيک کردني گوثي قوت بؤ لاي سەر. نەشتەرگەري گوث جارو بار لەمنداصاني تەمەني 4 هەتا 14 ساص ئەنجام ئەدرثت.درثژي بابەت\nذاوثژکاري ئانلاين\tگاثري پثش و دواي دوکتؤر\tپرسيارەکاني هاوشثوه\tاپلیکیشن\tپەيوەندي لەگەص ئثمە\nTehran, Tehran, N Gandhi, No. 8, 19699, Iran\nويدئؤەکاني فثرکاريلەم بەشە بە ئاراستەکردني ويدئؤثک لەنوثترين مثتؤدەکان و تەکنيکەکاني قؤناغەکاني ئەنجامي نەشتەرگەري بە نەخؤشەئازيزەکان پيشان ئەدرثتهەموو ويدئوەکان\t.All Right Reserved\tEnglish\tفارسی\tالعربي\tکوردی\tلەپەڕەی سەرەکی


دیموکراسییەت، ئازادی، ئیرھابی فیکری\nمامۆستا بورهان 13/12/2021\nدیموکراسی و ئازادی دوانەیەکی تەواکەری یەکترن، ئازادیی رادەربڕین یەکێکە، لەبنەماکانی دیموکراسیەت، ئەو چالاکیە، چ ئاخاوتن ،نووسین،دیدار، لە میدیا، سۆشیال -میدیا ،گۆڤار ،رۆژنامەدا بێت، یان بەشێوازێکتر...\nمافی ھەموو کەسێکە لەچوار چێوەی مافی رەھادا کە مافی کەسێتی مرۆڤە، بەمەرجێک مافی کەسیتر پێشێل نەکات و نەبێتە بایسی تێکدانی بارو دۆخی گشتی کۆمەڵگە و وڵات.\nئازادی رادربڕین لەئاستی نێو خۆیی و نێودەوڵەتیشدا لەچوارچێوەی دەستوور و یاسا پارێزراوە.\nبەپێی یاسا بەرخوردی لەگەڵ دەکرێت.\nئازادی تەنیا لە چوار چێوەی خۆپیشاندان و گردبونەوەدا قەتیس ناکرێت.\nبەڵکو چەمکی ئازادی، ئازادی فیکر،رای جیاوز، ئینتمای سیاسییش دەگرێتەوە.\nیەکێک لە پنتەکانی پێوەری ھەڵسەنگاندنی ئاستی کۆمەڵگە لەدەوڵەتی مەدەنیدا پەیوەستە بە پانتایی فەزای ئازادیەوە.\nلەکۆمەڵگە سونەتییەکاندا زۆر جار کەڵتوور بەربەستە لە پراکتیزەکردنی ماف و ئازادیەکان، بۆیە تەمەنی ستەم و دکتاتۆرێتدا لە کۆمڵگەی کۆنزەرڤاتیڤدا تولانی ترە.\nبەراستی لێرەش لەکورستانی سەوزدا کۆمەڵێک گروپ و تاقم پەیدا بوون، ھیچ بیرو بۆچونێکیتر قبوڵ ناکەن !!!\nسەیر لەوەیە ساڵانێكە ئەو گروپ و ئاراستانە ھەن و ھەژمونیشیان زاڵبووە لە شەقامدا، سەرەڕای ئەوەش کەچی بارو دۆخی ئەم زۆنە رۆژ لە رۆژ و ساڵ بەساڵ بەرەو دواوە ئەڕوات و خراپترە لەساڵانی پێشتر، کەوابوو ئەو نیازەی ئەوان یەک ھەنگاو نەچوەتە پێشەوە و بەڵکو چەندین ھەنگاو پاشەکشەی کردووە.\nلەرووی سیاسیی، ئابووری، کۆمەڵایەتی، پەروەردەیی، کەرتی تەندروستی تاد........\nئەو ھەژمونەی ئەوان بوو بە مایەیی نەھامەتی و بشێوی ئەم زۆنە، ئەوا ھیدی ھێدی حیزبێک لەم زۆنە ، دەبێتە سێ حیزب، بەبێ ئەوەی ئامانجێکی ڕوونیان ھەبێت.\nبەم کارەش دەبێتە بایسی دژواری ئەم زۆنە، لە رووی سیاسییەوە. تەنھاو تەنھا ئەو لایەنەی سوو مەندە لەم ھاوکێشەو فەوازایە، پارتیە، رۆژ بەڕۆژ کۆمەڵێک خەڵک بەگرێ و بیانوو و ئەژیندای جیاجیاوە،\nفەوزایەکیتر ئەخولقێنن، یەکێتیش ئاگای لە مەحموی بێزەواڵ نیە و ھەر خەریکی خۆیەتی.\nئەگەر یەکێتی وا بڕوات ئەوا دەبێت فاتیحا بۆ خۆی بخوێنێت لەم فەوزایەدا کە نگرۆ بووە و ئاگای لە خۆی نیە.\nمن لێرە پرسیارێک لەو ئاراستە و گروپانە دەکەم ، پێیان دەڵێم ناکرێت ئێوە موراجەعەتێکی خۆتان بکەنەوە لەخۆتان بپرسن و بەو شێوازە توندە بێ بەرھەمەی خۆتاندا بچنەوە؟\nھیچ نەبێت عیبرەتێک لە مێژوو وەرگرن......\nکارئەکتەرێکی سیاسیی، فیکری، ئەدەبی، کۆمەڵایەتی ناوێرێت، بیرێک بۆ چونێک بخاتە ڕوو، یەکسەر پەلاماری ئەدەن و قینی رەشی خۆتان بە پلار و توانجی شەخسی بەتاڵ ئەکەنەوە.\nئەم شێوازە راستە؟!!\nجاتو خوا ئەگەر ئەو دیدو سیاستەی ئێوە ساڵانی پێشوو، سەرکەوتوو بایە و دەسەڵاتان لەدەست بوایە چیتان بە خەڵک دەکرد؟\nدڵنیام ئەو کات ئەوەی رای جیاوزی ھەبوایە بە لۆکە داختان ئەکرد.\nبەراستی دەبێت لەسەر ئەم پرسە بوەستین و ھەڵمەتێک دژ بەوانە دەست پێبکات کە ماوەیەکی دوورو درێژە دەستیان داوەت ئێراھبی فیکری و شەڕە جنێو و مھاتەرات و تەخوینکردنی کەسانیتر وەک ئەوەی ئەوان ستاندار و سەنگی مەحەک بن یان قالبی پێوەرکان بن. بەڕاستی نابێت چیتر ئەوە قبوڵ بکرێت.\nلەسەردەمی دیموکراسیەت و ئازدی و گڵۆباڵدا، کەسێک نەوێرێت بیرو بۆ چونێکی جودا بخاتە روو، تیرباران دەکرێت و ھەزار جار تەخوین دەکرێت!!\nئێوە خۆتان رەخنە لە بەرتەسکی سنووری ئازادی دەگرن، لە کوردستانی زەردا، و حەقتانیشە و راستیش ئەکەن ، بەڵام (خۆ دەبێت بزانن بەرتەسکردنەوەو رێگرتن لە بیرو بۆچونی ئازاد و ئازادیەکان لەلایەن دەسەڵاتەوە، بێت یان ھەر دەستە و گروپ و تاقمێکەوە، ھەمان بەھا و واتا و کاریگەری ھەیە) بەڵکو ئەوەی دووەمیان ئازار بەخشترە و نا رەواتر و زیانبەخشترە.\nپێویستە یەکێتی کار بکات بۆ پێکھێنانی پرۆژەیەکی حیزبی ،خۆی لە سەر بنەمای حیزبی کۆکاتەوە و لەگەڵ ئەو لایەنەی کە نزیکە لێیەوە، چارەسەرێکی گونجاو لەپرۆژەیەکی گشتگیردا رابگەیەنێت، بونیادی ئایندەی ئەم زۆنە گرێبدات بە ئایندەی ھەرێمەوە، بەبێ سڵەمینەوە لە راو بۆچونی پۆپۆلیستی.


هەرێمی کوردستان.. ھاوردەکردنی تەماتە قەدەغە دەکرێت\n- گوتەبێژی وەزارەتی کشتوکاڵ و سەرچاوەکانی ئاو لە هەرێمی کوردستان، حوسێن حەمەکەریم: "ھەر بەروبوومێک پێداویستی ناوخۆ دابین بکات، ھاوردەکردنی قەدەغە دەکرێت".\nبەپێی بڕیارێکی وەزارەتی کشتوکاڵ و سەرچاوەکانی ئاو لە یەکی ئەیلوولی ئەمساڵەوە هاوردەکردنی تەماتە قەدەغە دەکرێت.\nگوتەبێژی وەزارەتی کشتوکاڵ و سەرچاوەکانی ئاو لە هەرێمی کوردستان، حوسێن حەمەکەریم رایگەیاند کە تا ئەو کاتەی بەروبوومی تەماتە پێداویستی ناوخۆ دابین بکات، کار ئەو بڕیارە دەکرێت.\nحوسێن حەمەکەریم لە کۆنگرەیەکی رۆژنامەوانییدا گوتی: "بە مەبەستی پەرەپێدانی بەروبوومی ناوخۆیی و دڵنەواییکردنی جووتیاران بڕیارماندا، بە قەدەغەکردنی ھاوردەکردنی تەماتە لە ١/٩/٢٠١٩ تا کاتێکی نادیار".\nحوسێن حەمە کەریم گوتیشی: "ساڵانە بەرنامەی تایبەتمان ھەیە بەدانانت باجی گومرکی لەسەر بەروبوومی ھاوردەکراو لەکاتی پێگەیشتنی بەروبوومی ناوخۆییدا، بۆ ئەوەی بەروبوومی ناوخۆ بتوانێت کێبڕکی بکات لەگەل بەروبوومی ھاوردەکراو، بەڵام ئەمساڵ لەبەر نیگەرانیی و ئازارەکانی جووتیاران، وەزیری کشتوکاڵ و سەرچاوەکانی ئاو، بڕیاریدا بە قەدەغەکردنی هاوردەکردنی بەروبوومی تەماتە و ھەرکاتێکیش زانیمان ئەو بەروبوومە لە بازاڕ کەمبووەتەوە و نرخی زیادی کردووە ئەو کات بڕیارێکی دیکە دەدەین".\nناوبراو ئاماژەی بەوەشکرد کە هەموو رێگایەک دەگرنەبەر بۆ ئەوەی بەروبوومی ناوخۆیی پەرەی پێبدرێت و گوتی: "یەکێک لەو پرسانە بابەتی بە پیشەسازییکردنی هەموو ئەو بەروبوومە کشتوکاڵییانەیە و لە ساڵانی رابردووشدا دوو کارگەی لە قوتوونانی تەماتە لە شارەدێی هەریر و قەزای هەڵەبجە هەبوون و دیراسەی ئەوانە دەکەین تا بزانین کێشەیان چییە بۆ ئەوەی بەگەڕبخرێنەوە".\nسەبارەت بەو بەروبوومانەی کە قەدەغەکراون جگە لە تەماتە، حوسێن حەمە کەریم گوتی: "نزیکەی ١٥ بەروبوومی سەوزە و شەش بەروبوومی میوەمان ھەیە و بەروبوومی ئاژەڵیش ھەیە و ھەمووی بەرنامەی بۆ دانراوە و قارچک بە یەکجاری قەدەغەکراوە و کارگەمان ھەیە کە پیداویستیمان پڕ دەکاتەوە و ساڵێک زیاترە قارچک نەھاتووەتە ھەرێمی کوردستان".\nهاوکات کاسبکارێکی بازاڕی سەوزە و میوە فرۆشان، بەناوی ئیسماعیل محەمەد ئاماژە بەوە دەکات کە لەئێستادا بە هۆی زۆری تەماتە نرخی لە بازاڕەکان دابەزیووە و ئەمڕۆ یەک کیلۆگرام تەماتە بە ١٨٠ دینارە و پێویستە بەشێکی زۆری هاوردەکردنی بەروبوومەکان قەدەغە بکرێت چونکە بەروبوومی ناوخۆیی دەتوانێت پێداویستییەکان پڕ بکاتەوە.\nئیسماعیل محەمەد بۆ ئاژانسی ئانادۆڵو گوتی: "تەماتە لە ئێران، تورکیا و سووریا دێتە ناو هەرێمی کوردستان، بەڵام زۆرترینیان لە وڵاتی ئێرانەوە هاوردە دەکرێت و لەئێستاشدا بە هۆی بوونی بەروبوومی ناوخۆیی، هاوردەکردنی تەماتە کەمبووەتەوە و رەنگە بڕیاری قەدەغەکردنی هاوردەکردنی تەماتە تۆزێک گۆڕانکاری لە نرخی تەماتەدا بکات، بەڵام ئەمە کاریگەری خراپی لەسەر بازاڕ نابێت، چونکە ئەمڕۆ نرخی یەک کیلۆگرام تەماتەی ناوخۆ ١٨٠ دینارە".\nقەدەغەکردنی هاوردە هاوردەکردنی تەماتە


مێشــــــکی هـــــــه‌رزه‌کار – Denegkan\nbyبێریڤان\tNovember 17, 2010\tگشتی\nله کۆمه‌ڵگای هۆله‌ندیدا په‌روه‌رده‌ی(مێردمنداڵ/هه‌رزه‌کار)یه‌کێکه له‌و بابه‌ته گرنگانه‌ی بایه‌خێکی تایبه‌تی پێده‌درێت. رۆژانه له‌لایه‌ن پسپۆڕو شاره‌زاو ده‌زگاكانی كۆمه‌ڵایه‌تی‌و فێربوون‌و ته‌ندروستی، له‌كه‌ناڵه‌كانی راگه‌یاندن، له‌كۆڕو كۆبونه‌وه‌كان، په‌روه‌رده‌ی مێردمنداڵ/هه‌رزه‌کارو گرنگی په‌یوه‌ندی ئه‌م گروپه له‌گه‌ڵ به‌خێو‌كه‌رو په‌روه‌رده‌که‌ر به‌زمانێكی روون‌و ئاشكرا لێكۆڵینه‌وه‌و گفتوگۆی له‌سه‌ر ده‌كرێ.\nپه‌روه‌ره‌ده‌که‌رو کارمه‌نده‌کانی بواری کۆمه‌ڵایه‌تی‌و ته‌ندروستی‌و فێربوون، له‌کۆبونه‌وه‌و کۆنفرا‌نس‌و سیمینار رووبه‌ڕوی پرسیاری جۆراوجۆر ده‌بنه‌وه، پرسیاری وه‌کو: بۆچی هه‌رزه‌کار له‌کاتی خۆیدا ناتوانن ئه‌رکی فێربوونی قوتابخانه‌یان ئاماده‌بکه‌ن؟ به‌ڵام کاتێکی زۆر به‌ته‌له‌فۆن یان MSNده‌بەنه‌سه‌ر؟ ئه‌رکی قوتابخانه‌شیان بۆ دواچرکه دواده‌خه‌ن؟ بۆچی ئه‌م گروپه له‌ڕێگاوباندا به‌خێراییه‌کی زۆر ئوتۆمبیل یان ماتۆر لێده‌خوڕن به‌بێ ره‌چاوکردنی ئاسایشی خۆیان‌و که‌سانی به‌رامبه‌ریان؟ بۆچی مێردمنداڵ/ هه‌رزه‌کار، بێ سڵه‌مینه‌وه وه‌رزشی ترسناکی وه‌ک خلیسکان له‌سه‌ر شاخ‌و پردو شوێنی مه‌ترسیدار ده‌که‌ن؟\nئه‌ی بۆچی مێرمنداڵ/هه‌رزه‌کار له‌کاتی خۆیدا به‌ڵێن به‌جێناهێنن؟ هۆی به‌جێنه‌هێنانی پلان‌و نه‌خشه‌یان، یان شکاندنی به‌ڵێنیان له‌چیدایه؟ بۆچی هه‌رزه‌کار به‌یانیان به گران له‌خه‌و هه‌ڵده‌ستن؟\nبۆچی هه‌زرزه‌کار گه‌ر له‌دڵداریدا دڵشکاو بن، یان به ئاوات‌و حه‌زو خواستی خۆیان نه‌گه‌ن، ئیتر کۆنترۆلی هۆش‌و هه‌ست له‌ده‌ستده‌ده‌ن؟  جۆرێک ژیانیان دائه‌ڕمێت که په‌ناده‌به‌نه رێگای ترسناکی خۆکوشتن یان خۆسوتاندن وه‌ک له‌کۆمه‌ڵگای خۆماندا به‌زۆری رووده‌دات؟\nلێره‌دا تراژیدیای به‌ناوبانگی “چیرۆکی خۆشه‌ویستی رۆمیۆ‌و جولێتی” شکسپیرم ( 1564-1616) دێته‌وه‌یاد، که چۆن دوو مێردمنداڵی چینی به‌گزاده، رۆمیۆو جولێت دڵ‌و دڵخوازی یه‌کده‌بن، به‌ڵام خێزانه‌که‌یان له‌ململانێ‌و دوژمنایه‌تیدا له‌یه‌ک ئاڵاون به‌هیچ جۆرێک ئه‌شق‌و ئه‌وینی جولێت بۆ رۆمیۆ په‌سه‌ند ناکه‌ن، بگره نه‌ک هه‌ر دژی ئه‌وین‌و ئه‌شقی ئه‌م دوودڵداره‌ن، له‌وه‌ش بترازێت خێزانی جولێت هه‌وڵیانده‌دا که ئاهه‌نگی زه‌ماوه‌ندی هاوسه‌رگیری جولێت بۆ کوڕێکی ناسیاوی خۆیان سازبده‌ن، به‌ڵام بڵێسه‌ی ده‌روونی گڕگرتووی رۆمیۆو جولێت به‌هیچ شتێك خامۆش نه‌ده‌بوو،  به‌ڵكو هێزی ئه‌شق پاڵی پێوه‌ده‌نان كه به‌بێ دوودڵی یه‌کتری ببین. له‌پشت که‌سوکاریانه‌وه هه‌ر چاویان به‌یه‌کتر ده‌که‌وت، هه‌ر بۆیه جولێت له‌ڕۆژی بۆنه‌ی زه‌ماوه‌ندی له‌گه‌ڵ کوڕه‌ی ناسیاویاندا، حه‌بی خه‌و ده‌خوات، به‌و مه‌به‌سته‌ی بڵێن مردوه‌و تاوه‌کو پلانی زه‌ماوه‌ندی هاوسه‌رگیری له‌گه‌ڵ کوڕه‌ی ناسیاویدا رابگرێت، هاوکات پلانی هه‌ڵهاتن له‌گه‌ڵ رۆمیۆ نه‌خشه بکێشێت، کاتێک رۆمیۆ نامه‌ی بۆ ده‌چێت‌و هه‌واڵی پێده‌گات که خۆشه‌ویسته‌که‌ی نه‌ماوه‌و مردوه، ئه‌ویش له‌داخانا ده‌ستبه‌جێ خۆی ده‌رمانخوارد ده‌کات‌و خۆی ده‌کوژێت، له‌پاشئه‌وه‌ی جولێت به هۆش دێته‌وه‌و حه‌بی خه‌وه‌که به‌ریده‌دات، له‌چاوه‌روانی به‌یه‌کگه‌یشتنی خۆشه‌ویسته‌که‌یه‌تی، به‌ڵام که ده‌بینی رۆمیۆ خۆیکوشتوه، ئه‌ویش ده‌ستبه‌جێ خه‌نجه‌رێ ده‌کات به‌دڵی خۆیداو خۆی ده‌کوژێت.\nئه م تراژیدیایه چیمان پێده‌ڵیت؟ دوو دڵدار که به‌یه‌ک ناگه‌ن، رۆمیۆ که نه‌یتوانیوه خودی خۆی له‌جیهانی ناخی جولێت ببینێته‌وه، پێشبینی پلان‌و نه‌خشه‌ی جولێتی نه‌کردوه، هه‌ر که گوێبیستی هه‌واڵی مردنی خۆشه‌و‌یسته‌که‌ی ده‌بێت، هه‌واڵه‌که‌ی لێده‌بێته راستی‌و سه‌رگه‌رمانه به‌بێ بیرکردنه‌وه‌و بێکۆنترۆل کردنی هه‌ستی، مامه‌ڵه د‌ه‌کات‌و به‌کاره‌ساتێکی گه‌وره کۆتایی به‌ژیانی خۆیان ده‌هێنن.\nلێره‌دا پرسیار ده‌کرێت ئایا کۆنترۆڵکردنی مه‌یل‌و هه‌ست‌و پلان‌و دانانی نه‌خشه له‌قۆناغی هه‌رزه‌کاردا چۆن مێشک رێکیده‌خات؟ ئایا مێشک له‌قۆناغی هه‌رزه‌کار ته‌واو گه‌شه‌ی کردوه‌و کۆنترۆلی چالاکییه‌کانی مرۆڤی پێده‌کرێت؟ ئایا مێشکی هه‌رزه‌کار له‌چ ته‌مه‌نێکدا گه‌شه‌ی ته‌واوده‌کات؟ ئایا گه‌شه‌کردنه‌که له‌یه‌ک قۆناغی دیاریکراو دایه، یاخود پله به‌پله گه‌شه‌د‌ه‌کات؟\nلێره‌دا گرنگه ئاماژه\nبه‌دوو  وشه بکه‌م:\nئه‌ویش مێرمنداڵ‌و هه‌رزه‌کار‌ه.\nمێردمنداڵ به‌شێوه‌یه‌کی گشتی ئه‌و قۆناغه‌یه که له‌نێوان ته‌مه‌نی 10و14و16 ساڵیدایه، که گه‌شه‌کردنی مرۆڤ له‌ڕووی جه‌سته‌و ئه‌قڵ‌و سۆز‌و ده‌روونی‌و کۆمه‌ڵایه‌تی ده‌گرێته خۆ. ئه‌و قۆناغه‌یه که ئه‌ندامی زایه‌ندی تێدا گه‌شه‌ده‌کات. دیاره سه‌ره‌تای ده‌ستپێکردنی قۆناغی مێردمنداڵ له‌که‌لتورێکه‌وه بۆ که‌لتورێکیتر ده‌گۆڕرێت‌و جیاوازی له‌نێو که‌لتوره‌کاندا هه‌یه. هه‌روه‌ها ئه‌م جیاوازییه‌ش له‌نێوان کچ‌و کوڕیشدا به‌دیده‌کرێت. هه‌ندێجار ئه‌م قۆناغه له‌کچدا له‌ته‌مه‌نی 9 ساڵیدا ده‌ستپێده‌کات. له‌کاتێکدا له‌کوڕدا به‌شێوه‌یه‌کی گشتی دوو ساڵ دواتر ده‌ستپێده‌کات. هه‌رزه‌کار` adolescent” که وشه‌یه‌کی لاتینیه‌و به‌مانای گه‌وره‌بوون، گه‌شه‌کردن ده‌گرێته‌وه. واته گه‌وره‌بوون‌و گه‌شه‌کردنی مرۆڤ له‌قۆناغی مناڵییه‌وه به‌ره‌و قۆناغی هه‌رزه‌کاری. ته‌مه‌نی ده‌ستپێکردنی ئه‌م قۆناغه له‌که‌لتورێکه‌وه بۆ که‌لتورێکیتر جیاوازه . به‌شێوه‌یه‌کی گشتی ده‌توانین بڵێن ئه‌دولسێنت له‌ته‌مه‌نی (10 ساڵی تا 22) ده‌گرێته خۆ. قۆناغی مێرمنداڵ به‌شێکی قۆناغی هه‌رزه‌کارییه.\nتا چه‌ند ساڵیک له‌مه‌وبه‌ر لێکۆڵینه‌وه زانستییه‌کان وایان پیشانده‌دا که مێشک\n(Brein) له‌ته‌مه‌نی دوانزه ساڵیدا ته‌واو گه‌شه‌یکردوه.\nبه‌ڵام له‌م ساڵانه‌ی دوییدا له‌ئه‌نجامی لێکۆلینه‌وه‌ی زانستی نوێدا له‌زانکۆی لایدن له‌هۆله‌ندا، ده‌رکه‌وتووه، که پڕۆسه‌ی کامڵبوون‌و گه‌شه‌کردنی مێشک تا 24 ساڵی ده‌خایه‌نێت. له‌هه‌رزه‌کاریدا، ئۆرگانیزاسی مێشک گۆڕانی جۆراوجۆرو زۆری به‌سه‌ردا دێت. مێشک له‌ستره‌کتووری جیا جیا پێکهاتوه‌و هه‌ریه‌که‌یان فه‌رمانی خۆی هه‌یه، بۆ نمونه: بۆ ئه‌وه‌ی باش تێبگه‌ین‌و شته‌کان باش ببینین گرنگه به‌شی “دوواوه‌ی مێشک” فه‌رمانی خۆی به‌جێبهێنیت که به به‌شی(de visuele cortex) ناوزه‌ند ده‌کرێت. له‌کاتێکدا شێوه جۆراوجۆره‌کانی ره‌فتاری هوشیار له‌دانانی پلان‌و نه‌خشه‌و خه‌زنکردنی زانیاری‌و کۆنترۆلکردن به‌شی” پێشه‌وه‌ی مێشک”\nfrontale cortex)) به‌ر پرسیاره.\nمێشکی مێردمنداڵ له‌سێ قۆناغدا گۆڕانکاری به‌سه‌ردێت. قۆناغی یه‌که‌م: قۆناغی “هه‌رزه‌کاری زوو” یان سه‌ره‌تا: که نێوان( 10 تا 15) ساڵیدایه، دیاره سه‌ره‌تاو کۆتایی ئه‌م قۆناغه له‌مناڵێکه‌وه بۆ مناڵێکیتر جیاوازی هه‌یه. له‌م قۆناغه منداڵ له‌ژێر کاریگه‌ری هۆرمۆن‌و پرۆسه‌ی کامڵبوونی مێشکدایه. مێردمنداڵ له‌ئه‌نجامی ئه‌م پرۆسه‌یه زیاد له‌پێوست حه‌ساسن، سه‌رگه‌رمی تێرکردنی هه‌ست‌و ئاره‌زوون، عه‌وداڵی گه‌ڕانن به‌دوای هه‌سته ورووژێنه‌ره‌کان‌و هه‌سته جوڵینه‌ره‌کانن، له‌ئێستاو ئیره‌دا مامه‌ڵه ده‌که‌ن. قۆناغی دووه‌م، قۆناغی “هه‌رزه‌کاری ناوه‌ند” له‌نێوان ته‌مه‌نی (14 تا 16)دایه، مێرمنداڵ له‌م قۆناغه‌دا به‌دوای چالاکی وروژێنه‌رو ریسکدا ده‌گه‌ڕێت. ئه‌و چالاکییانه ئه‌نجامده‌ده‌ن که هه‌ستیان ده‌جوڵینێ به‌بێ ئه‌وه‌ی بیر له‌ئاکامی ره‌وشتیان بکه‌نه‌وه، بۆ نمونه خلیسکاندن له‌شاخی لێژو سه‌ختدا به‌مه‌رجێک هیچ ترسی که‌وتن‌و روداوی مه‌ترسییان نییه. قۆناغی سێهه‌م، قۆناغی” هه‌رزه‌کاری به‌شی دوا” له‌نێوان ته‌مه‌نی 16 تا 22 دایه . له‌م قۆناغه پرۆسه‌ی گونجاندن له‌ئارادایه، پله به‌پله تێده‌گه‌ن که ره‌چاوی ئاکامی ره‌وشتی کۆمه‌ڵایه‌تی‌و سۆزی خۆیان بکه‌ن.\nئه‌م گۆڕانانه تێکڕا له‌گەڵ ئۆرگانیزاسی مێشکدا پێکه‌وه ده‌چێت به‌ڕێوه. به‌م شێوه‌یه لاوێک که مێشکی ته‌واو پێگه‌یشتوه زیاتر کۆنترۆلی به‌سه‌ر ره‌وشت‌و هه‌ڵسوکه‌وتی خۆی ده‌کات‌و، خۆی له‌گه‌ل نۆرمی کۆمه‌ڵگادا ده‌گونجێنیت، لاوێک که به‌شی پێشه‌و‌ه‌ی مێشکی کامڵ بووبێت، باشتر به‌رگری فشاری ده‌وروبه‌ر ده‌کات وه‌ک له‌مێردمنداڵیک که هێشتا له گه‌شه‌کردندایه.\nهه‌ر بۆیه پسپۆڕانی په‌روه‌رده پێیانوایه که یان قوتابخانه دره‌نگتر ده‌ستپێبکات، یاخود وانه گرنگه‌کانی که مێشکی ده‌وێت، له‌سه‌ره‌تادا پلانی بۆ دانه‌نێن، به‌ڵکو له‌دواتردا وانه‌کان بخوێنرێت.\nخاڵیکیتری گرنگ که باسمانکرد که هه‌رزه‌کار به‌هۆی کامڵنه‌بوونی مێشک، په‌یوه‌ندی نێوان ره‌وشتی‌و ئاکامه‌کانی ره‌وشتی خۆی نابینێت، ره‌ش‌و سپyیانه بیرده‌کاته‌وه، هه‌وه‌س په‌رست‌و وێڵی تاقیکرنده‌وه‌ی شتی تازه‌ن، به مه‌یل‌و ئاره‌زوو مامه‌ڵه ده‌که‌ن، به‌ڵام کۆنترۆلکردنی ئه‌م هه‌ستانه( که به‌شی پێشه‌وه‌ی مێشک) ده‌کات، گه‌شه‌ینه‌کردوه، هه‌ر بۆیه شتی مه‌ترسیدار ده‌که‌ن به‌بێ پێشبینی ئاکامه‌کانی ره‌وشتی خۆیان بکه‌ن، روونتر بڵێین زوو هه‌ڵده‌چن‌و پێشوه‌ختانه بڕیارده‌ده‌ن .\nلێره‌وه که‌سێک که پێشه‌وه‌ی مێشکی (frontale cortex) کامڵبووبێت، ده‌توانێت له‌ئه‌نجامی ده‌ستپێشخه‌ری خۆی ئامانجه‌کانی به‌ده‌ستبهێنت، هه‌روه‌ها په‌یوه‌ندی نێوان ره‌وشت‌و ئاکامی ره‌وشت‌و مامه‌ڵه‌ی خۆی ده‌بینێت. ده‌زانێت ره‌وشتی چ کاریگه‌رییه‌کی بۆ سه‌ر که‌سی دی‌و کۆمه‌ڵگا ده‌بێت. جیا له‌مه‌ش توانستی کپکردنه‌وه‌ی مه‌یل‌و هه‌وه‌سی هه‌یه‌و هاوکات هه‌ست‌و سۆزی خۆی پێ کۆنترۆل ده‌کرێت‌و له‌سه‌ر پێوه‌ری ئه‌قل‌و سۆزو کۆمه‌ڵایه‌تی توانای هه‌ڵبژارادن‌و بڕیاردانی هه‌یه.\nهه‌ندێک له‌به‌خێوکه‌ر بۆچونیان وایه هه‌رزه‌کارێکی 16- یان 17 ساڵ گه‌وره‌یه‌و چیدی پێوستی به په‌روه‌رده نییه‌و خۆی رێگای خۆی ده‌دۆزێته‌وه. ئه‌مه ساده‌گۆییه‌و هه‌ڵه‌یه‌کی گه‌وره‌یه، چونکه ئه‌م قۆناغه‌ش هه‌ر وه‌ک قۆناغه‌کانی تر گرنگه، مێرمنداڵ له‌م ته‌مه‌نه‌ش پێوستی به ستره‌کتوور‌و کادر هه‌یه، پێوستیان به رێنمایی‌و سه‌رپه‌رشتیاری‌و نمونه‌ی باش له‌خێزاندا هه‌یه. \nجێ داخه له‌ڕۆژی ئێستادا، له‌کوردستان هه‌رزه‌کاری زۆرمان هه‌یه به‌هۆی کێشه‌ی دڵداری یان کێشه له‌گه‌ڵ مامۆستا‌و خێزانیاندا، به کاره‌ساتی گه‌وره کۆتایی به ژیانی خۆیان ده‌هێنن، مێردمنداڵ/هه‌رزه‌کار له‌ئاکامی کامڵنه‌بوونی مێشکیان توانای دانانی پلان‌و نه‌خشه‌و کۆنترۆلکردنی هه‌ست‌و مه‌یلیان نیه، بۆیه له‌م ته‌مه‌نه زۆر گرنگه به‌خێوکه‌ر به گفتوگۆ‌و وتوێژ په‌یوه‌ندییه‌کی پته‌و له گه‌ڵ ئه‌م گروپه دروست بکات، له‌کێشه‌و گرفتیاندا پشتگیری‌و سه‌رپه‌رشتییان بکات نه‌ک به سزاو لێدان‌و توندوتیژی که کێشه‌کان زیاتر ئالۆزو سه‌ختر ده‌کات.\nHet Puberende Brein, Eveline Crone, 2010\nPrevious یادی تۆ…..بوێر جه‌میل ڕه‌نجبه‌ر\nNext یه‌که‌مین قوربانیی شه‌ڕ، ڕاستیه


بزووتنەوەی فەتح وەڵامی لێدوانەكانی ڕاوێژكاری وەزیری دەروەی ئێرانی دایەوە\nزایینی: ٠٣-٠٨-٢٠١٦ - هەتاوی: ١٣٩٥/٠٥/١٣ - ١٤:٢٩ تاران قه‌باره‌ی فۆنت:\nكوردستان میدیا: بزووتنەوەی ڕزگاریخوازی نەتەوەیی فەلەستین (فەتح) لە وەڵامی لێدوانەكانی حوسەین شێخولئیسلام، ڕاوێژكاری وەزیری دەرەوەی ڕێژیمی ئێراندا دژ بە مەحموود عەباس، سەرۆكی دەسەڵاتی خۆبەڕێوەبەری فەلەستین ڕایگەیاند: "ئەو لێدوانانە كاردانەوەی سیاسەتی كاولكەرانەی ئێران لە ناوچەی عەرەبیدایە".\nبە گوێرەی هەواڵی ئەلعەرەبیە، فەتح لە بەیاننامەیەكدا كە لە لایەن كۆمیتەی باڵای چاپەمەنییەكان و فەرهەنگی ئەو بزووتنەوەیەوە بڵاو كرایەوە، جەختی كردەوە: "كەسێك كە ڕیزەكانی گەلی فەلەستینی لێك ترازاندووە و خەیانەتی لە پرەنسیپەكانی ئەمەگناسی كردووە، مافی ئەوەی نیە باس لە ئارمانجی گەلی ئێمە و قودس بكات".\nلە بەیاننامەی بزووتنەوەی فەتحدا هاتووە: "ئەوانەی كە بەردەوام بۆ لەنێوبردن و لێكترازانی ڕیزەكانی گەلی فەلەستین و قووڵتركردنی كەلێنی نێوانیان هەوڵ دەدەن و تەنیا بۆ بەدەستهێنانی پێگەی بەرزتر و دابینكردنی بەرژەوەندیی خۆیان لایەنەكانی دیكە بە گژ یەكتردا دەدەن، بە دوای ئامانجێكەوەن كە هیچ پێوەندییەكی نە بە قودسی یەكەمین قیبلەی موسڵمانان و سێهەمێن بارەگای شەریفەوە هەیە و نە بە دادپەروەرانەبوونی ئارمانجی فەلەستینەوە، بەڵكوو تەنیا بۆ بەكارهێنانی لایەنێكی فەلەستینی وەكوو كارتێك لە خزمەتی بەرژەوەندیییەكانی خۆیان و سەپاندن و پەرەپێدانی هێژمۆنی خۆیان لە ناوچەدا هەوڵ دەدەن".\nلەو بەیاننامەیەدا وێڕای ئاماژە بە هەڵوێستی وەزارەتی دەرەوەی ڕێژیمی ئێران، لەمەڕ چاوپێكەوتنی نێوان مەحموود عەباس و مریەم ڕەجەوی، سەرۆكی ڕێكخراوی موجاهیدینی خەلق لە پاریس، هاتووە: "ئێمە هیچمان لەوان (ڕێژیمی ئێران) نەبینیوە بەدەر لە خەیانەت، پێشێلكردنی بەهاكان و پێداگری لەسەر پاڵپشتیكردنی كوودەتاچییەكان لە فەلەستیندا كە بە پێچەوانەی پرەنسیپە نەگۆڕەكانی گەلی فەلەستین و ئارمانجە نەتەوەییەكانی، سنوورە كاتییەكانیان بۆ وڵاتی فەلەستین قبووڵ كردووە".


زایینی: ٠٦-٠٢-٢٠١٨ - هەتاوی: ١٣٩٦/١١/١٧ - ١٢:٤٧ تاران قه‌باره‌ی فۆنت:\nکوردستان میدیا: بەرپرسانی سپای پاسدارانی ڕێژیمی ئیسلامیی ئێران، لە کوردستانی ڕۆژهەڵات دەستیان بە دروستکردنی بنکەی نیزامیی کردووەتەوە.\nبەپێی هەواڵی گەیشتوو بە ماڵپەڕی کوردستان میدیا، لە ساڵی داهاتوودا، واتا ١٣٩٧ی هەتاوی، بنکەیەکی جاش و بەکرێگیراوانی سەر بە ڕێژیمی ئیسلامیی ئێران بەجێی بنکەی پولیس و هێزە ئینتزامییەکان، بە هاوکاریی خۆفرۆشەکان لە گوندی سەهۆڵان سەر بە شاری مەهاباد دادەنرێت.\nهەواڵنێری ماڵپەڕی کوردستان میدیا باسی لەوە کردووە، ئەو بنکە نیزامییەی بەکرێگیراوان لەسەر مۆڵەتی شۆراکانی گوند دادەمەزرێت.\nلەو پێوەندییەدا، ڕۆژی یەکشەممە ڕێکەوتی ١١ی بەفرانباری ١٣٩٦ی هەتاوی، فەرماندەیەکی سپای ڕێژیم لە شاری مەهاباد، بە ناوی سەرهەنگ "نەجاڕی" کە فەرماندەی پایگای گوندی قەرەبڵاغه، سەردانی گوندی سەهۆڵانی کردبوو.\nهەواڵنێری ماڵپەڕی کوردستان میدیا ڕایگەیاند، ئەو کارەی ڕێژیم بۆ بەرەنگاریی لەگەڵ هێزەکانی حیزبی دێموکراتی کوردستانی ئێران لەو ناوچەیە دایە، چونکە ڕێژیم لە چالاکییەکانی حیزبی دێموکرات لەو ناوچەیەدا ترسی هەیە.\nهاوکات ئەو هەواڵنێره ئاشکرای کردووە، کە ئەو فەرماندەیە بۆ دانانی ئەو بنکەیە داوای کردووە، کە ٢٠ کەس لە خەڵکی ئەو گوندە لەو بنکەیە دەستبەکار ببن.


روانگە و نەیارانی، له ئێواره كۆڕێكى بنكه‌ى روناكبیریى گه‌لاوێژدا - بنکەی روناکبیریی گەلاوێژ :: Gelawej\nهەواڵ Jun 17, 2021\nبنکەی روناکبیریی گەلاوێژ وەک سەکۆیەکی ئازاد و ناوەندێکی ژیاریی، ھەمیشە دەروازەی ھاتنە ناو داھێنانی قەڵەم و سەرجەم بەھرە ئازادەکان بووە و ھەرواش دەمێنێتەوە.. درەوشانەوەی بەردەوامی روناکبیریی و گەشانەوەی ھزرە رۆشنگەرەکان ئەرکی ھەمیشەییمان دەبێت.\nهەر لەو چواچێوەیەدا کۆڕێک بە ناونیشانی (روانگە و نەیارانی) ڕێکدەخات.\nوا بڕیاره ڕۆژى شەممە 19/6/2021 كاژێر (4:30)ی پاشنیوەڕۆ له هۆڵی شەهید ئازاد هەورامی له ناوەندی ڕۆشنگەری چاودێر بنكه‌ى روناكبیریى گه‌لاوێژ له ئێواره‌یه‌كدا كۆڕێك به‌ناونیشانى (روانگە و نەیارانی) بۆ نوسەر و روناکبیر فوئاد مەجید میسری سازبكات، واشبڕیاره ئه‌م كۆڕ و چالاكییه رۆشنبیریانه له رۆژانى شه‌ممه له‌هه‌مان هۆڵدا به‌رده‌وامیان هه‌بێت.\nفوئاد مەجید میسری له چه‌ند دێرێكدا:\n*ساڵی 1945 لە سلێمانی گەڕەكی مەڵكەندی لە دایكبووە.\n*خوێندنی سەرەتایی و ناوەندی و ئامادەیی هەر لە سلێمانی تەواو كردووە.\n*لەساڵی 1972 ـەوە، دەستی داوەتە نووسین و بە ڕەخنەی ئەدەبی دەستیپێكردووە.\n*یەكێكە لەو نووسەرانەی زۆرترین بابەتی رەخنەیی لەسەر بابەتەكانی ئەدەبیاتی (روانگە)، نوسیوەو لە بڵاوكراوەكانی ئەو كات (هاوكاری، رۆشنبیری نوێ، رۆژی كوردستان، بیری نوێ، ژین) دا بڵاویكردوونەتەوە.\n*ساڵی 1972 كتێبی (لەمەڕ ناكۆكی) (فی التناقظ)ی (ماوتسی تۆنگ)ی وەرگێڕاوە، كە یەكەم یاسای دیالێكتیكە.\n*ساڵی 1973 نامیلكەی (دیكتاتۆریەتی دیموكراسی گەل)ی (ماوتسی تۆنگ)ی وەرگێڕاوەو لە هەفتەنامەی (هاوكاری) دا بەزنجیرە بڵاوكراوەتەوە.\n*(بەتەنگەوە هاتنی ژیانی خەڵك و وریایی لە ئیشكردندا) بابەتێكی تری سیاسی (ماوتسی تۆنگ)ەو لە هاوكاریدا بڵاوكراوەتەوە.\n* ساڵی 1973 لێکۆڵینەوەیەک بە ناوی سەربەستی ئافرەت کە لە شەش ژمارەی لە هەفتەنامەی هاوکاریدا بڵاوکراوەتەوە. ساڵی 2020 دەزگای ئایدیا سەرلەنوێ بە ناونیشانی (ئازادی ژن لە روانگەی مارکسیزمەوە) بڵاویکردۆتەوە.\n*ساڵی 1974 لێكۆڵینەوەیەكی لە بارەی (كۆمۆنەی پاریس) نووسیوەو لە هاوكاری-دا بڵاوبووەتەوە.\n*ساڵی 1978 لێكۆڵینەوەیەكی ئیستاتیكی بە ناونیشانی (شیعرو فەلسەفە)ی كردووە بە كوردی و بە كتێبێكی سەربەخۆ چاپ و بڵاوبۆتەوە.\n*ساڵی 1978 تێكستی شانۆیی (خەج و سیاسمەند)ی نووسیوە.\n*ساڵی 1979 تێكستی شانۆیی (راپۆرت)ی نووسیوە.\n*ساڵی 1979 تێكستی شانۆیی (ئادابا) كە شانۆییەكی شیعرییە وەریگێڕاوەو بە كتێبێكی سەربەخۆ چاپیكردووە.\n*ساڵی 1981 تێكستی شانۆیی (ژیانی گالیلۆ)ی (بەرتۆلد *برێشت)ی كردووە بە كوردی و بە كتێبێك چاپیكردووە.\n*ساڵی 1981 تێكستی شانۆیی (تەنەكە)ی لە نۆڤلێتی (تەنەكە)ی (یەشار كەمال)ەوە ئامادەكردووە.\n*ساڵی 1982 تێكستی شانۆیی (سەلەی نانكەر)ی لە رۆمانی نووسەری عیراقی (غائیب توعمە فەرمان)ەوە ئامادە كردووە.\n*ساڵی 1982 كتێبی (رێنیسانس)ی (دكتۆر كەمال مەزهەر)ی كردووە بە كوردی.\n*ساڵی 1985 تێكستی شانۆیی (چرا)ی لە رۆمانی (القربان)ی (غائیب توعمە فەرمان)ەوە ئامادە كردووە.\n*ساڵی 1985 كتێبی (چینی كرێكارانی عیراق)ی (دكتۆر كەمال مەزهەر)ی كردووە بە كوردی.\n* ساڵی 1986 نامیلکەی (دەوڵەت)ی (لینین)ی وەرگێڕاوەو ساڵی 2020 (ناوەندی کۆمۆن) سەرلەنوێ چاپ و بڵاویکردۆتەوە.\n*ساڵی 1988 دەقی شانۆیی (دادگا)ی نووسیوە.\n*ساڵی 1992 دەقی شانۆیی (دایكە ئازا)ی (بەرتۆلد برێشت)ی وەرگێڕاوە.\n*ساڵی 1994 دەقی شانۆیی (شێر عەلی) نووسیوە.\n*ساڵی 1997 كتێبی (كۆمەڵگا لە سایەی دەوڵەتی خەلافەتدا)ی نووسیوەو تا ئێستا چوار جار چاپكراوەتەوە.\n*ساڵی 2000 كتێبی (جیهانگیری) نووسیوەو تا ئێستا سـێ جار چاپكراوەتەوە.\n*ساڵی 2002 كتێبی (بیری ئوسووڵیی ئیسلامی) نوسیوە و تا ئێستا سـێ جار چاپكراوەتەوە.\n*لە نێوان ساڵانی 2005-2007 كۆمەڵێك وتاری سیاسی بە زمانی عەرەبی نووسیوەو لە گۆڤاری (الرؤية) دا بڵاویكردوونەتەوەو لە(2020) كۆی ئەو گوتارانەی بە كتێبی سەربەخۆ بە ناونیشانی (المواقف تتسح المواثيق) چاپ و بڵاوبووەتەوە.\n* ساڵی 2006 (تێزەکانی مارکس – ئەنگلس دەربارەی ئەدەب و هونەر)ی وەرگێڕاوەو بە کتێبێکی سەربەخۆ چاپ‌و بڵاوکراوەتەوە. ساڵی 2019 دەزگای (جەمال عیرفان) سەرلەنوێ چاپ‌و بڵاوی کردۆتەوە.\n*ئێستا دوو كتێبی لە تەواوبووندایە بە ناونیشانەکانی (من نەیاری روانگە بووم) و (رۆمانسیزم).


لەدوای هەڵدانەوەی گۆڕی لیای 10 ساڵان کە دەوترێت بەهۆی پەلاماردانی سەگەوە گیانی لەدەستداوە، بەڕێوەبەری چاودێری کۆمەڵایەتی سلێمانی زانیاریی نوێ لەسەر ڕووداوەکە ئاشکرا دەکات و دەڵێت، تەرمەکە دەبرێتە پزیشکی دادی و ڕۆژی دووشەممە ڕێکارەکانی لێکۆڵینەوە تەواو دەبێت.\nژیار جەلال، بەڕێوەبەری چاودێری کۆمەڵایەتی سلێمانی (هەینی 20-4-2020) بە "ناس کورد"ی وت، "هەڵدانەوەی گۆڕی لیای تەمەن 10 ساڵان لەسەر داوای دادگای چواری لێکۆڵینەوەی سلێمانی بووە، بەهۆی بوونی گومان لەسەر ڕووداوەکە و ئەو دەنگدانەوە زۆرەی دروستی کرد."\nوتیشی، "لە کامێرای چاودێریدا دیارە کە منداڵەکە بەپێی خۆی دەچێتە لای سەگەکان، هەڵدانەوەی گۆڕەکەش تەنها بۆ ڕەوینەوەی گومانەکانە و ڕۆژی دووشەممە بڕیار لەوبارەیەوە دەدرێت ڕوونکردنەوە بۆ ڕای گستی دەدرێت."\nجەختیشیکردەوە، "لە کامێرای چاودێریدا دیارە کە ڕۆژی پێش ڕووداوەکەش، لیای تەمەن 10 ساڵان دەچێتە لای سەگەکان، پاسەوانی باخەکە تەلەفۆن بۆ باوکی لیا دەکات کە بچێت بیباتەوە، بەڵام ڕۆژی دواتریش جارێکی دیکە چووەتەوە لای سەگەکان و ئەو ڕووداوە نەخوازراوەی لێکەوتووەتەوە."\nسەبارەت بەوەی دەوترێت تەلبەندەکە زیاتر لە دوو مەتر بەرزە و منداڵ ناتوانێت پێیدا سەربکەوێت، ژیار جەلال باسی لەوەکرد، "ئەو زانیارییە بە هەڵە بڵاوبووەتەوە، منداڵەکە لە بەشی پێشەوە ناچێتە ژوورەوە، بەڵکو لە بەشی پشتەوە کە رێگاکەی ئاسانترە چووەتە ژوورەوە."\nبەوێنە؛ لە سلێمانی خۆپیشاندان دەستیپێکرد و شەقامێکی سەرەکی داخرا\n2022.06.02 - 23:22\n2022.05.29 - 12:58\n2022.05.18 - 18:56\nکەرکوک؛ گۆڕینی بەرپرسێک ڕەتدەکرێتەوە\n2022.05.14 - 23:00


بەهۆی دەستوەردانی سیاسییەوە توانا ئەمین کۆڕێکی خۆی هەڵدەوەشێنێتەوە\nبڕیار بوو ڕێکخراوی رووان بۆ زانست و پەروەردە و گەشەپێدان، هەفتەی داهاتوو میوانداریی نووسەر و وەرگێر (توانا ئەمین) بکات لە زانکۆی سەڵاحەدین بۆ کۆڕێکی ئەدەبیی بە هاوکاری ئەم زانکۆیە و دابینکردنی یەکێک لە هۆڵەکانی بەشی ئەندازیاری. بەڵام ڕاگرایەتی کۆلێژ بە باشیان زانیووە کۆڕەکە لە ڕێی ڕێکخراوی قوتابیانەوە بێت و ئەم ڕێکخراوەش کۆمەڵە مەرجێکی هەبوە، بەڕێوبەری کۆڕەکانی توانا ئەمین دەڵێت "بەهۆی دەستوەردانی سیاسییەوە توانا ئەمین کۆڕەکەن خۆی هەڵوەشاندەوە".\nئاوێنە: پشتیوان خالید، بەڕێوبەری کۆڕەکانی توانا ئەمین لەرونکردنەوەیەکدا کە کۆپییەکی بۆ ئاوێنە رەوانە کراوە، رایگەیاند "ئێمە پێشتر لەهەر یەکێک لە زانکۆ و شارەکانی سلێمانی و هەولێر و هەڵەبجە و کۆیە و دەروازەی ڕاپەڕین کۆڕمان کردووە و هیچ دەست وەردانێکی سیاسیمان قبووڵ نەکردووە. ئێستاش هەڵوێست وەردەگرین و نامانەوێت کۆڕەکانی ئێمە مۆنۆپۆل بکرێت و لەبەرژەوەندی لایەنێک؛ ئاقارێکی سیاسی وەربگرێ. نامانەوێت لەژێر ئاڵای هیچ ڕێکخراوێکی سیاسی و حیزبیدا لە هیچ شارێکی کوردستان کۆڕ بکەین".\nراشیگەیاندوە "لێرەوە بۆ هەمووان ڕایدەگەێنین؛ ئەم کۆڕەمان بە هۆکاری سیاسی هەڵوەشاندەوە و وەک نووسەر توانا ئەمین، ئامادەنین لەژێر هەیمەنەی هیچ حیزب و ڕێکخراو و کوتلە و شەخسێکی سیاسیدا مەراسیم و کۆڕ و کۆبوونەوە ئەدەبییەکانمان ساز بکەین".\nهاوسەرۆكی كەجەكە: توركیا دەیەوێت باشوری كوردستان بكاتە ویلایەتێكی خۆی\nلیژنەی باڵای ئۆپراسیۆنەكانی سلێمانی 11 بڕیاری نوێی دەركرد\nكازم فاروق: راگه‌یاندنی قه‌ده‌غه‌ی هاتوچۆ له لایه‌ن ده‌سه‌ڵاته‌وه له ترسی خۆپیشاندانی هاوڵاتییانه\nكاسبكارانی كه‌لار: هەر بڕیارێک دژی قوت و پیشەی ڕۆژانەمان بێت جێگەی قبوڵ كردن نیە و پابەندی نابین\n٣ کەس بۆ وەرگرتنی پۆستی سەرۆک ئەرکانی سووپای عێراق لە کێبڕکێدان


Diplomatic Magazine | بایـدن بەرەو کۆشکی سپی!\nبایـدن بەرەو کۆشکی سپی!\nبەگوێرەی ئەنجامە بەراییەکانی هەڵبژاردنەکانی ئەمریکا بێت، دەتوانین بڵێین (جۆ بایدن) سەرۆکی ژمارە (46)ی ئەمریکایە.\n(جۆ بایدن) کێیە؟\n(جۆ بایدن) ناوی تەواوی (جۆزیف رۆبینێت بایدن جۆنیۆر)ە کاندیدی پارتی دیموکرات و رکابەری سەرسەختی (دۆناڵد ترەمپ) بوو بۆ هەڵبژاردنەکانی سەرۆکایەتی ئه‌مه‌ریكا کە لە رۆژی سێ شەممە رێکكەوتی (3/11/2020) بەڕێوەچوو، بایدن لە رێکەوتی (1942/11/20) لە شاری سکڕانتنی ویلایەتی پێنسلڤانیا لەدایک بووە، من چوار ساڵ لە شاری سکڕانتن ژیاوم و خوێندنی ماستەرم لە (زانکۆی مێری وود)ی ئەم شارەدا تەواو کردووە، زۆرینەی رەهای خەڵکی سکڕانتن (جۆ بایدن)یان خۆش دەوێت و لە هەر کەسێکیان بپرسیت باس لە زیرەکی و مرۆڤدۆستی و لیبڕاڵی و ئازادیخوازی ئەوت بۆ دەکەن، بایدن دکتۆرای لە یاسادا هەیە و ماوەی (47) ساڵ خزمەتی سێکتەری گشتی ئه‌مه‌ریكای کردووە، بەجۆرێک بۆ ماوەی (36) ساڵ سیناتۆر بووە بۆ ویلایەتی دیڵاوەر، هەروەها ماوەی (8) ساڵیش جێگری سەرۆک باراک ئۆباما بووە، جۆ بایدن لە ئێستادا تەمەنی (77) ساڵە و ئەگەر بتوانێت لەم هەڵبژارنەدا سەرکەوتن بەدەست بێنێت و دۆناڵد تره‌مپ ببەزێنێت، ئەوا دەبێتە (46)مین سەرۆکی ئه‌مه‌ریكا و بەتەمەنترین سەرۆکی هەڵبژێردراو لە مێژووی کۆشکی سپی ئه‌مه‌ریكادا.\n(جۆ بایدن) شارەزاترین کارەکتەری سیاسی ئه‌مه‌ریكایە بەرامبەر بە رۆژهەڵاتی ناوەڕاست بەگشتی و دۆزی کورد بەتایبەتی، جەنابی کاک (مەسعود بارزانی) له تازه‌ترین كتێبیدا بەناونیشانی (بۆ مێژوو) ئاماژه به خاڵێکی گرنگ دەکات، كه بایدن له ئه‌مریكا پێی گوتووە "له‌سه‌رده‌می من و تۆدا سه‌ربه‌خۆیی كوردستان ده‌بینین"\nبایدن ماوەیەکی زۆر بەرپرسی کۆمیتەی پەیوەندییەکانی دەرەوەی ئەنجومەتی پیران (سێنات) بووە، جگە لەوەی لە سەردەمی ئۆبامادا بۆ دوو خول جێگری سەرۆک و بەرپرسی دۆسیەی عێراق بووە لە کۆشکی سپی، لەو ماوەیەدا زیاتر لە (24) جار سەردانی رۆژهەڵاتی ناوەڕاست و عێراق و کوردستانی کردووە (چ وەک سیناتۆر یان وەک جێگری سەرۆک)، جۆ بایدن یەکێک بووە لە سیناتۆرە دەگمەنەکانی پارتی دیموکرات کە پشتگیری (بۆشی کوڕ)ی کرد بۆ روخاندنی رژێمی بەعس لە ساڵی (2003) هەروەها خاوەنی پڕۆژەی دابەشکردنی عێراقە بۆ سێ هەرێم و یەکێک لە هەڵوێستە مێژوویەکانی (بایدن) بەرامبەر بەکورد ئەوکاتە بوو کە گوتی "بەتەنها شاخەکان هاوڕێی کورد نین بەڵکو ئێمەش هاوڕێی کوردین".\nئەمڕۆ نزیکەی ساڵێک و مانگێک تێپەڕ دەبێت بەسەر داگیرکردنی رۆژئاوای کوردستان لەلایەن تورکیاوە، ئەویش دوای پەیوەندیە تەلەفۆنیەکەی نێوان (تره‌مپ و ئه‌ردۆغان) بوو کاتێک تره‌مپ گڵۆپی سەوزی بۆ ئه‌ردۆغان هەڵکرد تاکو پڕۆسەی داگیرکارییەکە ئەنجام بدات، بەڵام ئەم هەڵوێستەی تره‌مپ هەردوو پارتەکەی ئه‌مه‌ریكا و کۆنگرێس و میدیا و شەقامی ئه‌مه‌ریكای تووڕە کرد و ئەم هەڵوێستەی تره‌مپ شەرمەزارکرا، لەبەرامبەردا جۆ بایدن گوتی "ئێمە هەرگیز وەک تره‌مپ پشت لەکورد ناکەین".\nهەڵـبژاردنی ئەمجارەی سەرۆکایەتی ئه‌مه‌ریكا بۆ ئێمە و زۆربەی وڵاتانی جیهان چارەنوسسازە، بە جۆرێک پاڵپشتی زلهێزەکانی دابەش کردووە بەسەر کاندیدەکان (ڕوسیا و تورکیا) کاریان بۆ دەرچوونەوەی تره‌مپ دەکرد، لە بەرامبەردا (چین و ئێران) کاریان بۆ سەرکەوتنی جۆ بایدن دەکرد، ئەم گرنگی پێدان و دابەش بوونە بەهۆی گرنگی پێگەی سەرۆکی ئه‌مه‌ریكایە لە داڕشتنی سیاسەتی دەرەوەدا، چونکە بە گوێرەی ماددەی دووی دەستوری ئه‌مه‌ریكا (سنوری دەسەڵاتی سەرۆک) زۆر فراوانە، واتە بە گۆڕانی سەرۆک سیاسەتی دەرەوەی ئه‌مه‌ریكاش دەگۆڕێت، چونکە سەرۆک دەسەڵاتی ڕەهای ڕەنگڕێژکردنی سیاسەتی دەرەوەی هەیە، بۆیە چاوەڕواندەکرێت بە گۆڕانی سەرۆکی ئه‌مه‌ریكا هاوکێشەی (باڵانسی هێز) لەم ناوچەیە بگۆڕێت، بەتایبەت لە نێوان هەردوو جەمسەری (شیعە و سووننە)دا، بە جۆرێک ئەگەر (بایدن و دیموکراتەکان) سەر بکەون ئەوا چاوەڕواندەکرێت ئێران گەشە بکات و رێکكەوتنی ئەتۆمی (5+1) زیندووبکرێتەوە، لەبەرامبەردا چاوەڕواندەکرێت تورکیا پاشەکشە بکات، چونکە پەلکێشیەکانی تورکیا بۆ (سووریا و لیبیا و هەرێمی کوردستان) بایدنی تەواو نیگەران کردووە، وەک لە چاوپێکەوتنی بایدن لەگەڵ (نيويورك تايمز New York Times)دا رایگەیاند "ئەگەر ببم بە سەرۆکی ئه‌مه‌ریكا، هاوکاری ئۆپۆزیسیونی تورکیا دەکەم بۆ رووخاندنی دیکتاتۆر ئه‌ردۆغان"\nلە ئێستاشدا کە جۆ بایدن به‌ره‌و كۆشكی سپی به‌ڕێوەیە، گومان له‌وه‌دا نییه به چوونی بایدن هاوكێشه‌كانی ناوچه‌كه‌ی ئێمه‌ش ده‌گۆڕێن، ئه‌و هه‌ژمون و په‌لهاویشتنانه‌ی توركیا بۆ باشور و رۆژئاوای كوردستان و بۆ لیبیا و ده‌ستوه‌ردانه‌كانی له شه‌ڕی ئەزەربێجان و ئه‌رمینیا و هه‌ڕه‌شه‌كانی بۆ ئه‌وروپا و ده‌رودراوسێكانی، به‌هۆی په‌یوه‌ندییه كه‌سییه‌كانی نێوان ئه‌ردۆگان و ترامپه‌وه بوو، چاوپۆشی ئه‌مریكا له شه‌ڕفرۆشتنه‌كانی توركیا له‌به‌ر بڕیاره تاكڕه‌وییه‌كانی ترامپ بوو، به هاتنی بایدن زۆرشت پێچه‌وانه ده‌بنه‌وه.\nئه‌و گوشارانه‌ی ئه‌مریكا له‌سه‌ر ئێران ره‌نگه ئاقارێكی تر بگرن و ئێران به هێزێكی كاریگه‌رتره‌وه بهێننه‌وه ناو هاوكێشه‌كان، پێویسته ئه‌مانه له‌به‌رچاو بگیرێن و چاوه‌ڕێ بكه‌ین، ره‌نگه زۆر رووداو به قازانجی کورد وەربچەرخێنەوە.\nبە شێوەیەکی گشتی دەتوانین بڵێین لەسەر ئاستی کەسی (بایدن) شارەزاتر و ئاشناترە لە (تره‌مپ) بەرامبەر بە دۆزی کورد، بەڵام لەسەر ئاستی حزبی (کۆمارییەکان) زیاتر لە (دیموکراتەکان) دۆستی کوردن، ئەگەرچی بە درێژایی مێژوو هەردوو حزب هەڵوێستی (ئەرێنی و نەرێنیان) هەبووە بەرامبەر بە دۆزی کورد، ئەوەش لەبەر ئەوەیە کە هەمیشە بەرژەوەندییەکانی ئه‌مه‌ریكا (پێودانگ و سەنگی مەحەک) بوون لە داڕشتنی سیاسەتی دەرەوەی ئه‌مه‌ریكا.


نووسینی: ماریلین ستێرن\nعه‌لی ئه‌لفۆنه، ئه‌ندامی باڵا له "په‌یمانگه‌ی وڵاته عه‌ره‌بییه‌كانی كه‌نداو"، له واشنتن، له كۆبوونه‌وه‌یه‌كی ڤیدیۆییی 13ی ئابدا په‌یوه‌ست به ڕۆژهه‌ڵاتی ناوه‌ڕاسته‌وه، باسی له "وانه ستراتیژییه‌كان" كرد به مه‌به‌ستی چۆنێتیی ڕاگرتنی زیادبوونی هه‌ڵسوكه‌وته چه‌وته‌كانی ڕژێمی ئێران و ئه‌و ڕێگرییه‌ی كه پێویسته ئه‌مریكا بیكات دژبه‌ری.\nله كاتێكدا سیاسه‌تمه‌دارانی ئه‌مریكا وا خه‌ریكی شرۆڤه‌ی ئه‌و پرسیاره‌ن كه چۆن ئێران ڕازی بكه‌ن به شێوازێكی تر هه‌ڵسوكه‌وت بكات له‌وه‌ی پێشتر هه‌ڵسوكه‌وتی ده‌كرد، له هه‌مان كاتیشدا گرنگه له هۆكاره سه‌ره‌كییه‌كانی ئه‌م هه‌ڵسوكه‌وتانه تێ بگه‌ین كه بۆچی ئێستا ئێران به‌م شێوه‌یه هه‌ڵسوكه‌وت ده‌كات؟ ئه‌لفۆنه پێی وایه ئایدیولۆژیای میلشیاییی ڕژێمی ئیسلامیی ئێران، فاكته‌ری سه‌ره‌كی نییه بۆ ئه‌و هه‌ڵسوكه‌وته‌ی ئێران، به‌ڵكوو "مه‌لا" ده‌سه‌ڵاتداره‌كان له‌ڕادده‌به‌ده‌ر گه‌نده‌ڵن و زیاتر حه‌زیان له‌و به‌هه‌شته سه‌رزه‌مینه‌یه كه له تاران هه‌یانه، نه‌ك ئه‌و به‌هه‌شته خه‌یاڵییه‌ی له‌و دونیا هه‌یه. ئه‌م جۆره بیركردنه‌وه‌یان له‌باره‌ی جیهانی ده‌ره‌وه، له فێربوونی ئه‌و وانانه‌وه سه‌رچاوه‌ی گرتووه كه‌وا له ڕابردوودا ئه‌زموونیان لێ وه‌رگرتووه و كاریان تێ كردوون. كه‌وایه ئه‌و وانانه چین؟\nیه‌كه‌مین و ساده‌ترین وانه، جه‌نگی به‌وه‌كاله‌ته كه بۆ ئێران ده‌كرێت؛ ئه‌و جه‌نگه‌یش له به‌رژه‌وه‌ندیی پێشخستنی ئامانجه هه‌رێمییه‌كانی ڕژێمی ئێرانه. ئێران له سووریا ئامانجه‌كه‌ی پێكاوه، به‌وه‌ی ئێران بۆ دژایه‌تیكردنی ئه‌و سوننه یاخیبووانه‌ی دوژمنایه‌تیی ڕژێمی ئیسلامیی شیعیی ئێرانی ده‌كه‌ن، پارێزگاری له مانه‌وه‌ی ڕژێمی ئه‌سه‌دی كردووه. له یه‌مه‌نیش له ڕێگه‌ی حووسییه هاوپه‌یمانه‌كانییه‌وه، ئێران ڕێگریی كرد له سه‌ركه‌وتنی سعوودیا و ئیماراتی یه‌كگرتووی عه‌ره‌بی له‌و وڵاته‌دا.\nئه‌لفۆنه گوتیشی، ئه‌م وانه‌یه زۆر به‌هێزتریش لێ هات، به‌تایبه‌ت دوای كشانه‌وه‌ی ئه‌مریكا له ئه‌فغانستان. ئه‌و جه‌نگه درێژه‌ی بۆ ماوه‌ی دوو ده‌یه ئه‌فغانستان به‌وه‌كاله‌ت به هاوكاری و پاڵپشتیی داراییی پاكستان، له دژی ئه‌مریكا بۆ پاكستان كردی، ئه‌وه‌ی ده‌رخست كه ته‌نانه‌ت ده‌كرێ به‌هێزترین وڵاتی جیهانیش له جه‌نگی به‌وه‌كاله‌تدا شكست بهێنێت. پاكستان له‌و ڕووه‌وه بردییه‌وه، كه توانی ڕای گشتیی ئه‌مریكا بگۆڕێت، به‌وه‌ی بوونی هێزه‌كانی ئه‌مریكا له ئه‌فغانستان هیچ سوودێكی نییه. سه‌ره‌ڕای ئه‌وه‌یش، سزانه‌دانی پاكستان له‌لایه‌ن ئه‌مریكاوه به‌رامبه‌ر ئه‌و دوژمنایه‌تییه‌ی پاكستان به‌رامبه‌ری هه‌یبوو، ئێرانی فێری ئه‌و وانه‌یه كرد كه هه‌بوونی چه‌كی ئه‌تۆمی، ڕێگه‌خۆشكه‌ره بۆ ئێران تاكوو به‌ئازادی ڕه‌فتاری خراپ بنوێنێ و ته‌حه‌ددای ویلایه‌ته یه‌كگرتووه‌كان بكات به‌بێ ئه‌وه‌ی كاریگه‌ریی خراپی له‌سه‌ر هه‌بێت.\nوانه‌ی دووه‌میش سه‌باره‌ت به گۆڕانی هه‌ڵسوكه‌وتی ئێرانه و ئه‌وه‌یه كه "هه‌ر هه‌موو كاتێك شێوازی دیپلۆماسی، گونجاو و كارا نییه"؛ بۆ نموونه ڕێككه‌وتنی ئه‌تۆمیی ئێران له ساڵی 2015 یاخود پلانی هاوبه‌ش كه ناوی "جه‌ی سی پی ئۆ ئه‌ی" بوو و له‌لایه‌ن ئیداره‌ی ئۆباماوه دوای چه‌ندین مانگ له گفتوگۆكردن له‌گه‌ڵ ئێراندا پێك هێنرا و له‌لایه‌ن ئه‌نجومه‌نی ئاسایشه‌وه پشتگیری كرا، به‌ڵام له‌لایه‌ن ئیداره‌ی ترامپه‌وه هه‌ڵوه‌شێنرایه‌وه و له به‌رامبه‌ریشدا ده‌ستی كرد به چه‌سپاندنی سزای ئابووری وه‌ك به‌شێك له كه‌مپینی "زۆرترین پاڵه‌په‌ستۆ" بۆ به‌ده‌ستهێنانی ده‌ستكه‌وتی كاریگه‌ر؛ له‌وانه‌یش بابه‌تی مووشه‌كی دوورهاوێژ، به‌رنامه‌ی ئه‌تۆمی و كێشه به‌رچاوه‌كانی تری ئێران. ئێستا سه‌ركرده‌كانی ئێران له‌ژێر ئه‌و گریمانه‌یه‌دا گفتوگۆ ده‌كه‌ن كه ناكرێت باوه‌ڕ به ڕێككه‌وتنه‌كان بكرێت.\nسێیه‌م وانه‌ی ستراتیژی بریتییه له پێداچوونه‌وه‌ی سنووره‌كانی پشتگیریی ئه‌مریكا بۆ هاوپه‌یمانه هه‌رێمییه‌كانی خۆی له ململانێكانی له‌گه‌ڵ ئێران و وه‌كیله‌كانیدا. هه‌رچه‌نده ئیداره‌ی ترامپ وای پیشان دا كه زۆر پشتگیریی سعوودیا، ئیمارات و ده‌وڵه‌ته عه‌ره‌بییه هاوپه‌یمانه‌كانی ده‌كات بۆ ڕێگرتنی پرۆژه‌ی ئێران له چه‌سپاندنی هه‌ژموونی خۆی؛ به‌ڵام ترامپ هیچ شتێكی نه‌كرد كاتێك ئێران له ساڵی 2019، ده‌ستی كرد به كاری توندوتیژیی یه‌ك له دوای یه‌ك له ناوچه‌ی كه‌نداو؛ له‌وانه‌یش به‌دیاریكراوی، ئه‌و هێرشه مووشه‌كی و درۆنییانه‌ی ئێران بوون بۆ سه‌ر بنكه‌ی پاڵاوتنی نه‌وتی ئه‌بیقه‌یلی سعوودی له مانگی ئه‌یلوولی هه‌مان ساڵدا. ئه‌لفۆنه گوتیشی: وه‌ڵامی نادیاری ئه‌مریكا ئه‌وه‌ی بۆ ئێران ڕوون كرده‌وه، كه‌وا واشنتن هیچ حه‌زی له جه‌نگ نییه؛ به هه‌مان شێوه ئه‌مریكا و هاوپه‌یمانه عه‌ره‌به‌كانی، گه‌یشتنه هه‌مان باوه‌ڕ و هه‌ر له‌و كاته‌یشه‌وه ده‌ستیان كردووه به دروستكردنی په‌یوه‌ندی له‌گه‌ڵ تاران.\nوانه‌ی چواره‌م و كۆتاییش كه‌وا بووه‌ته هۆی ئه‌وه‌ی ئێران به ناجۆر هه‌ڵسوكه‌وت بكات، ئه‌وه‌یه كه ڕژێم ده‌توانێت خۆی له ته‌نگوچه‌ڵه‌مه‌ی سه‌ختی ناوخۆییدا ڕابگرێت؛ سه‌ره‌ڕای ئه‌وه‌یش كاریگه‌ریی ئابووریی كه‌مپینی "پاڵه‌په‌ستۆی به‌رز"ی ترامپ له‌سه‌ر دانیشتووانی ئێران، وای كرد هێزه‌كانی ئاسایشی ڕژێم به كاریگه‌رانه خۆپیشانده‌ران سه‌ركوت بكه‌ن. ئه‌لفۆنه گوتی: كاتێك خه‌ڵك برسییانه و ناتوانن به كاریگه‌رییه‌وه خۆپیشاندان بكه‌ن، ئه‌وا نایشتوانن به‌رده‌وامبوونی ڕژێم بخه‌نه به‌ر مه‌ترسییه‌وه.\nبه هه‌مان شێوه، كاتێك مه‌لا‌كان له كاتی په‌تای "كۆڤید"دا هه‌ڵسوكه‌وتی نادروستیان نواند، بووه هۆی لاوازبوونی خۆشه‌ویستیی خه‌ڵك بۆ ڕژێم. ئه‌زموونه‌كان ئه‌وه‌یان نیشان دا كه نه‌خۆشه‌كان، خه‌ڵكی هه‌ژار و ئه‌و خه‌ڵكانه‌ی ترسی ئه‌وه‌یان هه‌بوو تووشی په‌تا‌كه ببن، نه‌یانتوانی هیچ مه‌ترسییه‌كی كوشنده و به‌هێز له به‌رده‌م مانه‌وه‌ی ڕژێمی كۆماری ئیسلامیی ئێران دروست بكه‌ن و له ڕاستیشدا ئه‌وه سه‌لمێنراوه كه ئێران دۆخی هه‌ژاری خه‌ڵك بۆ مه‌به‌ستی به‌هێزبوونی ئاسایش و مانه‌وه‌ی ڕژێمی خۆی، ده‌قۆزێته‌وه.\nهیچ كام له‌و وانانه نه‌بوونه‌ته مایه‌ی ده‌ستكه‌وتنی ده‌ره‌نجامێكی باش له هه‌وڵه‌كانی ئیداره‌ی بایدن بۆ به‌ده‌ستهێنانی ده‌رچه‌یه‌كی دیپلۆماسی له‌گه‌ڵ تاراندا. ئێران ئه‌وكات له‌گه‌ڵ ئه‌مریكا دانوستان ده‌كات كه بزانێت ئه‌مریكا و هاوپه‌یمانانی، ئه‌و پاڵه‌په‌ستۆوه له سه‌ریان هه‌ڵده‌گرێت كه خستوویانه‌ته سه‌ر خۆی و داروده‌سته‌كه‌ی؛ هه‌روه‌ها ئێران ئه‌وكات گفتوگۆ ده‌كات كه بزانێت به‌رگه‌ی "زۆرترین پاڵه‌په‌ستۆ" ده‌گرێت و له‌گه‌ڵ ئیداره‌ی داهاتووی ئه‌مریكادا له به‌ده‌ستهێنانی ئه‌و ده‌سكه‌وتانه‌ی له‌سه‌ر مێزی دانوستان به‌ده‌ستی ده‌هێنێت، دوودڵ نابێت.\nئه‌لفۆنه پێشبینی ده‌كات له داهاتوودا سه‌رۆكی نوێی ئێران په‌ره به هه‌ڵسوكه‌وتی دوژمنكارانه بدات. ڕژێم هێزی سه‌ربازیی سه‌یرتریش دروست ده‌كات، به‌تایبه‌ت له‌ناو هێزه‌كانی گاردی شۆڕشگێڕی ئیسلامی (هێزه‌كانی قودس)دا، كه ئه‌و هێزه‌یه سه‌رپه‌رشتیی شه‌ڕه‌كانی به‌وه‌كاله‌ت له ده‌ره‌وه‌ی ئێران ده‌كات و، هه‌روه‌ها میلیشیا‌كانی "به‌سیجی"یش له ڕووبه‌ڕووبوونه‌وه‌ی گرژییه ناوخۆیییه‌كاندا زۆر كاریگه‌ر و به‌توانان. له ڕووی سه‌ربازییشه‌وه، ئێران به‌رده‌وام ده‌بێت له په‌ره‌پێدان و فراوانكردنی مووشه‌ك و درۆنه‌كان بۆ به‌هێزكردنی تواناكانی له دژی ئه‌مریكا و ئیسڕائیل.\nئه‌لفۆنه جه‌ختی له‌وه‌یش كرده‌وه كه ده‌بێت ئیداره‌ی بایدن په‌ره به ستراتیژییه‌كی گشتگیر بدات تاكوو ڕێگری له كۆماری ئیسلامی بكات؛ ئه‌ویش ده‌بێ سه‌ره‌تا ئه‌وه بزانێت كه ئه‌مریكا چیی له ئێران ده‌وێت و ده‌توانێت له‌م ڕووه‌یشه‌وه چی بكات.\n« بۆچی عێراق له‌وه ده‌ترسێت په‌یوه‌ندیی خۆی له‌گه‌ڵ ئیسڕائیلدا باشتر بكات؟ ده‌نگده‌رانی عێراق هاوپه‌یمانانی ئێرانیان ڕه‌ت كرده‌وه، به‌ڵام ئێران هێشتا ده‌توانێت شه‌ڕ بۆ نفووزی خۆی له عێراقدا بكات »


لە ١٠ ساڵى ڕابردوو ١٥٠٠ کۆڵبەری ڕۆژهەڵات کوژراو و بریندار بوون\nڕۆژهەڵاتى کوردستان بووەتە ناوچەیەکى داگیرکراوى میلیتاریزەبوو کە هەتا دێت گەلى ڕۆژهەڵات لە لایەن دەسەڵاتى کۆمارى ئیسلامییەوە برسیتر و پەراوێزتر دەخرێت و هەموو داهاتى سەرچاوە سرووشتی و تەنانەت ئینسانییەکانى تاڵان دەکرێت و لە بەرژەوەندى خواست و پیلانە نەگریسەکانى ئاخوندەکان بەکار دەبرێت.\nئەمە لە کاتێکدایە کە ڕۆژهەڵاتى کوردستان هێندە سەرچاوەى سرووشتى و هەلى کارى تێدایە کە بەشى هەموو ڕۆژهەڵاتییەکان بکات و ژیانیان بگاتە خۆشى، بەڵام هەر لە دواى ئینقیلابى گەلانى ئێران و ڕزگاربوونى ڕۆژهەڵاتیش لە دەست سیستەمى توندوتیژ و داپڵۆسێنەرى ساواک و پاشایەتى ئەو پارچەیەى کوردستانیش کەوتەوە دەست کوردەکان خۆیان کەچى دواتر و لەسەر بنەماى فێڵ و تەڵەکە و فەتواى خومەینى دووبارە ڕۆژهەڵاتى کوردستان داگیر کرایەوە و میلیتاریزە کرا و گەلى ڕۆژهەڵات برسى و سەروەتى ئەو پارچەى کوردستان ئێستاشى لەگەڵدا بێت بەتاڵان دەبرێت.\nهەر بۆیە خەڵک ناچارن ڕوو بکەنە هەندێک پیشە کە لە ڕاستیدا پیشە نین چونکە بەدەرن لە توانا ئینسانییەکان و مرۆڤ گەر ناچار نەبێت هەرگیز دەستیان بۆ نابات و خۆى ناخاتە نێو ئەو مەترسییە گەورەیەوە، لەگەڵ ئەوەشدا هیچ پاشینەیەکى یاسایی و قەرەبوو نایگرێتەوە، ئەویش کۆڵبەرییە.\nلاوان و پیر و ژنى ڕۆژهەڵات بەتایبەت لە هێڵە سنوورییەکان دەستیان داوە کۆڵبەرى، بۆ پەیداکردنى پاروە نانێک بۆ بژیوى ماڵ و منداڵ، کارێکى تاقەتپڕووکین کە سەرەڕاى مەترسییەکانى ڕێگە شاخاوی و بەفراوییەکان، هەمیشە تەقەى چەکدارەکانى کۆمارى ئیسلامیش بووەتە مۆتەکە و عیزرائیلى گیانى کۆڵبەران و ڕۆژ نییە تەقە لە کۆڵبەران نەکەن و نەیانکوژن و برینداریان نەکەن و یا لە ترسى تەقەى ئەو چەکدارانەى ڕژێم هەڵنەدێردرێن و نەکەونە سەر جێگا و گیان لەدەست نەدەن.\nئەمەى خوارەوەش ئامارى دە ساڵەى کۆشتاری کۆڵبەران لە ڕۆژهەڵاتى کوردستان بە دەستى چەکدارەکانى سوپاى پاسداران و ڕژێمى ئاخوندى، واتە ئامارى نێوان ساڵى (٢٠١١ تا ٢٠٢١ى زایینى) واتە ساڵى (١٣٩٠ تا ١٣٩٩ى هەتاوى) کە لە ماڵپەڕەکانى تایبەت بە کۆڵبەران و مافى مرۆڤ لە ڕۆژهەڵات وەک ڕێکخراوەکانی مافی مرۆڤی کوردپا و مافى مرۆڤى هەنگاو و مافى مرۆڤى کوردستان وەرگیراوە.\nلە ساڵی ١٣٩٠ تا کۆتایی سالی ١٣٩٩، ١٥٠٦ کۆڵبەر لە کوردستان کوژران و بریندار بوون؛\nژمارەى کۆڵبەرانى کوژراو و بریندار و ونبوو:\nـ کوژراو: ٥١٥ کەس\nـ بریندار: ٩٨٦ کەس\nـ ونبوو: ٥ کەس\nژمارەى کۆڵبەرانى کوژراو و بریندار و ونبوو بە پێى ساڵەکان:\nـ ساڵی ٢٠١١ى زایینە: ٩٤ کوژراو و بریندار (٤٣ کوژراو و ٥١ بریندار)\nـ ساڵی ٢٠١٢ى زایینى: ٧٤ کوژراو و بریندار (٤٣ کوژراو و ٣١ بریندار)\nـ ساڵی ٢٠١٣ى زایینى: ١٠٢کوژراو و بریندار (٤٤کوژراو و ٥٨ بریندار)\nـ ساڵی ٢٠١٤ى زایینى: ٨٩ کوژراو و بریندار (٣٨ کوژراو و ٥١ بریندار)\nـ ساڵی ٢٠١٥ى زایینى: ٥٨ کوژراو و بریندار ( ٢٩ کوژراو و ٢٩ بریندار)\nـ ساڵی ٢٠١٦ى زایینى: ١٥٤ کوژراو و بریندار (٦٦ کوژراو و ٨٨ بریندار)\nـ ساڵی ٢٠١٧ى زایینى: ٢١٢ کوژراو و بریندار (٥٨ کوژراو و ١٥٢ بریندار و ٢ ونبوو)\nـ ساڵی ٢٠١٨ى زایینى: ٢٦٥ کوژراو و بریندار (٧٩ کوژراو و ١٨٣ بریندار و ٣ ونبوو)\nـ ساڵی ٢٠١٩ى زایینى: ٢٢٧ کوژراو و بریندار (٥٧ کوژراو و ١٧٠ بریندار)\nـ ساڵی ٢٠٢٠ى زایینى: ٢٣١ کوژراو و بریندار (٥٨ کوژراو و ١٧٣ بریندار)\nچۆنیەتی کوژران و برینداربوونی کۆڵبەران لە ڕۆژهەڵاتى کوردستان:\nـ کوژران و برینداربوون بە گوولەی هێزە چەکدارەکانى کۆمارى ئیسلامى: ١١٠١ کەس کە دەکاتە ٧٣% ى هەموو برینداربووان و گیانلەدەستدراوانى کۆڵبەران لە ماوەى ئەم دە ساڵەدا و بە پلەى یەکەم دێت.\nـ مردن و برینداربوون بە هەڵدێران لە شاخ لەبەر ڕاکردن لە دەستى چەکدارەکانى کۆمارى ئیسلامى: ٩٤ کەس کە ئەمەش دەکاتە ڕێژەى ٦%ى هەموو برینداربووان و گیانلەدەستدراوانى کۆڵبەران لە ماوەى ئەم دە ساڵەدا و بە پلەى دووەم دێت.\nـ مردن و برینداربوون بە گیرخواردن لە نێو بەفر و بۆران: ٨٠ کەس کە ئەمەش دەکاتە ٥%ى هەموو برینداربووان و گیانلەدەستدراوانى کۆڵبەران لە ماوەى ئەم دە ساڵەدا و بە پلەى سێیەم دێت.\nـ کوژران و برینداربوون بە تەقینەوەی مین: ٧٥ کەس کە ئەمەش دەکاتە ٤%ى هەموو برینداربووان و گیانلەدەستدراوانى کۆڵبەران لە ماوەى ئەم دە ساڵەدا و بە پلەى چوارەم دێت.\nـ کوژران و برینداربوون بە کەوتنە نێو ئاو و ڕووبار لەبەر ڕاکردن لە دەستى چەکدارەکانى کۆمارى ئیسلامى: ١٤ کەس\nـ برینداربوونی کۆڵبەران به لێدان لە لایەن چەکدارەکانى کۆمارى ئیسلامى: ٩ کەس\nـ برینداربوون پاش ڕووداوی پێکدادان لە کاتی کۆڵبەری: ٩١ کەس\nـ کوژران و برینداربوون بە تەقەی هێزە چەکدارەکانى دەوڵەتى تورکیا؛ ١٧ کەس\nـ کوژران به لێدانی هێزە چەکدارەکانى دەوڵەتى تورکیا: ١ کەس\nـ مردن بە جەڵتەی دڵ لە کاتی کۆڵبەرى و لەبەر قورسى کۆڵەکەیان: ١٤ کەس\nـ کەوتنەی ژێر کۆڵ و خنکانی کۆڵبەر: ١ کەس\nـ ونبوو: ٧ کەس\nـ پشت شکان لەبەر بارى قورس: ١ کەس\nـ خنکان بە هۆی غاز لە خێوتی نێو شاخەکان: ١ کەس\nبرینداربوون و کوژرانى کۆڵبەرانى خوار تەمەنى یاسایی:\nـ ٢٩ کەس لە کۆڵبەران کوژراون و بریندار بوونە کە تەمەنیان لە خوار ١٨ ساڵ واتە تەمەنى یاسایی بووە کە بە ناچار و لەبەر بژیوى ژیان دەستیان بە کۆڵبەرى کردبوو.


وه‌زاره‌تى په‌روه‌رده ده‌ستپێكردنى ناونوسكردن بۆ قۆناغى یه‌كى سه‌ره‌تایى بۆ ساڵى نوێى خوێندن راگه‌یاند » پێگەی تۆڕی میدیای عێراقی\nوه‌زاره‌تى په‌روه‌رده ده‌ستپێكردنى ناونوسكردن بۆ قۆناغى یه‌كى سه‌ره‌تایى بۆ ساڵى نوێى خوێندن راگه‌یاند\nوه‌زاره‌تى په‌روه‌رده، ئه‌مڕۆ دووشه‌ممه، ڕایگه‌یاند پرۆسه‌ى ناونووسكردنى فێرخوازانى قۆناغى یه‌كى سه‌ره‌تایی بۆ ساڵى خوێندنى 2020 – 2021 ده‌ستیپێكردووه.\nوه‌زاره‌تى په‌روه‌رده له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،جه‌ختیكرده‌وه:له‌پێویستى په‌یڕه‌وكرنى ڕێنماییه‌كانى وه‌زاره‌تى ته‌ندروستى له‌لایه‌ن به‌ڕێوبه‌رایه‌تییه‌كانى به‌غدا وپارێزگاكان".\nڕاگه‌یه‌ندراوه‌كه ڕوونیشیكرده‌وه"ڕێنماییه‌كان بریتیین له‌ئه‌نجامدانى كوتانى ئه‌و فیرخوازانه‌ى خۆیان ناونووس كردووه ،چونكه له‌میان واده‌ى نه‌گۆڕاوه ده‌كرێت،كه‌چى كارگێڕى قوتابخانه‌كانى پابه‌ندكرد پشكنینى جه‌سته‌یی وگرفته‌كانى بۆ خوێندكاران دوابخات تا كاتى ده‌ستپێكردنى ده‌وامى فه‌رمى ،وه‌زاره‌تى ته‌ندروستى تیمی پزیشكى ڕه‌وانه‌ى قۆتابخانه‌كان ده‌كات بۆ ئه‌نجامدانى ئه‌و پشكنینانه له‌پێناو پاراستنى فێرخوازان له‌بڵاوبوونه‌وه‌ى نه‌خۆشى "كۆرۆنا".


Deprecated: Methods with the same name as their class will not be constructors in a future version of PHP; MagicSlideshowModuleCoreClass has a deprecated constructor in /storage/content/40/1004740/lawan.org/public_html/plugins/system/magicslideshow/magicslideshow_classes/magicslideshow.module.core.class.php on line 26 Deprecated: Methods with the same name as their class will not be constructors in a future version of PHP; MagicToolboxParamsClass has a deprecated constructor in /storage/content/40/1004740/lawan.org/public_html/plugins/system/magicslideshow/magicslideshow_classes/magictoolbox.params.class.php on line 68 دوو هۆکاری سەرەکی بەردی گورچیلە\nشەممە١٤ - پوشپەڕ - ١٣٩٩١٥:١٦\nSaturday04 - 07 - 202012:46\nدوو هۆکاری سەرەکی بەردی گورچیلە\nلە بڵاوکراوەیەکی پزیشکانی یەکێک لە نەخۆشخانە بەناوبانگەکانی ئەمریکا ، زانیاری گرنگ لەسەر هۆکارە سەرەکیەکانی بەردەی گورچیلە دراوە .\nهەبونی بەرد لە گورچیلەدا بەیەكێك لە كێشە تەندروستیە بڵاوەكان دادەنرێت ، پزیشكەكانی نەخۆشخانەی فیلادلفیای منداڵان لەئەمەریكا ئەوەیان ئاشكراكرد ساڵانە ژمارەیەكی زۆر لە منداڵان توشی ئەم كێشە تەندروستیە دەبن.\nلەم بڵاوكراوە پزیشكیەدا پزیشكەكان ئەوەیان ئاشكرا كرد كە نەخواردنەوەی بڕی پێویست ئاو و زۆر خواردنی خوێ دوو هۆكاری سەرەكین بۆ دروستبونی بەردی گورچیلە.\nبۆ ئەوەش باشتر وایە بڕی پێویست ئاو بخۆنەوە و خوێ كەمبكەنەوە لە ئامادەكردنی خواردنەكانی ڕۆژانەدا.\nهەبونی ئازاری نادیار لە سك و پشتدا و هەبونی خوێن بە میزەوە بە دوو نیشانەی هەبوونی بەردی گورچیلە دادەنرێت.


ئەو نەوتە ڕەشەی دەچێتە دەرەوە حوسێن شەهرستانی پارەكەی وەردەگرێ 2010-07-21\nدكتۆر عەلی بەلۆ: لە ئەنجوومەنی نوێنەران شەهرستانی بە پێكەنینەوە گوتووتی: نابێت ڕاپۆرتێكی ڕۆژنامەوانی بكرێتە بەڵگە\nلەسەرەتای دەستبەكاربوونیەوە وەك وەزیری نەوتی ئێراقی حوسێن شەهرستانی دەستیكرد بە دژایەتیكردنی پرۆسەی وەبەرهێنانی نەوت لە هەرێمی كوردستان و دوای هەناردەكردنیش ئەو دژایەتیكردنە زیادی كرد، ئەمە لە كاتێكدایە ناوبراو بەیەكێك لە وەزیرە فاشیلەكان ناسراوە لەنێو ئەنجوومەنی نوێنەرانی ئێراق و ئەگەر پرسی سیاسی نەبووایە متمانەی لێوەردەگیرایەوە، سەرۆكی لیژنەی نەوت و گازی خولی پێشووی ئەنجوومەنی نوێنەرانی ئێراق ئاماژە بەوە دەكات، حوسێن شەهرستانی لە كاتی لێپرسینەوە لەگەڵیدا گوتوویەتی: راپۆرتی رۆژنامەوانی بەڵگە نییە بۆ تاوانباركردن و هەروەها ئەو نەوتە رەشەی دەچێتە دەرەوەی ئێراق پارەكەی لەلایەن حوسێن شەهرستانیەوە وەردەگیرێت\nلە دیمانەیەكی تایبەت بە خەبات، دكتۆر عەلی حوسێن بەلۆ سەرۆكی لیژنەی نەوت و گاز لە خولی پێشووی ئەنجوومەنی نوێنەرانی ئێراق، تەئكید لە فەشەلی سیاسەتی نەوتی حوسێن شەهرستانی وەزیری نەوتی ئێراقی دەكاتەوە و باس لەوە دەكات، پێشتر لەسەر سیاسەتی حوسێن شەهرستانی باسی ئەوەمان كردووە، شەرهرستانی بەتوانا نەبووە بۆ وەزارەتی نەوتی ئێراقی و ئەو لێهاتووییەی نەبووە كە كراوەتە وەزیر، ئەمەش بە بەڵگە دەیسەلمێنین. سەرۆكی لیژنەی نەوت و گازی خولی پێشووی ئەنجوومەنی نوێنەرانی ئێراق بۆ بەڵگەكانیشی ئاماژەی بەوە كرد، لەكۆنفرانسێكی گەورەدا سەد پسپۆڕێك پێش دوو ساڵ كە نوری مالیكی سەرۆك وەزیرانیش لەو كۆنفرانسەدا بوو، ئاماژە بەوە كرا، حوسێن شەهرستانی شایەنی ئەو پۆستە نییە و شەهرستانی لە توانای ئەو پۆستە نییە و ناتوانێت سیاسەتێكی باشی هەبێت، لەبەر ئەوەیە بەرهەمی نەوتی ئێراق لە نزمبووندایە و گەشە ناكات. دكتۆر عەلی بەلۆ وەك ئاماژەیەك بۆ ئابووری ئێراق ئەوەی بۆ خەبات روونكردەوە، ئێراق پێویستی بە سەدها میلیار دۆلار هەیە بۆ بوژانەوەی ئابووری خۆی، وەزیری نەوتیش نەیتوانییوە پەیڕەوی ئەو پلانە بكات، كە پێشكەشی سەرۆكایەتی ئەنجوومەنی وەزیرانی ئێراقی كردووە بۆ بوژانەوەی ئابووری ئێراق لە رێگای بەرهەمە نەوتییەكانەوەئەمە راستییەكە و كەس ناتوانێ بیشارێتەوە\nدكتۆر عەلی بەلۆ لەبارەی گەندەڵیەكانی وەزارەتی نەوتی ئێراقیشەوە ئاماژە بە هەدەرچوونی ئەو داهاتە دەكات، كە وەزیری نەوتی ئێراقی لێ بەرپرسیارە و دەڵێت: وەزارەتی نەوتی ئێراقی وەك زۆربەی دەزگاكانی دیكەی ئێراقی گەندەڵی زۆری تێدا بووە، رۆژانە بە ملیۆنەها دۆلار زیان بە ئێراق گەیشتووە و سوود لەو سامانە نەوتییە وەرنەگیراوە و بەرهەمە نەوتیەكان بەردەوام دزراوە لە وەزارەتی نەوتی ئێراقەوە، وەزیری نەوتی ئێراقیش نەیتوانیوە كۆنترۆڵی بكات كە لە نێوخودی وەزارەتەكەیدا\nدوای دەست لەكاركێشانەوەی وەزیری كارەبای ئێراقی بە بڕیارێكی نوری مالیكی سەرۆك وەزیران فاشیلترین وەزیری حكوومەتەكەی كرا بە وەزیری كارەبا، دكتۆر عەلی بەلۆ بەسەرسوڕمانەوە باسی لەوە دەكات كە، نوری مالیكی زۆر موعجیبە بە حوسێن شەهرستانی كە ئێستا وەزیری كارەبایشی پێ بەخشیوە، لە كاتێكدا شەهرستانی وەزیرێكی فاشیل بووە و ئەگەر بابەتی سیاسی نەبووایە لە ئەنجوومەنی نوێنەران متمانەی لێوەردەگرایەوە، وەرنەگرتنەوەی متمانە وایكرد كە حوسێن هرستانی خەڵكی دیكە تاوانبار بكات و دەست بۆ شتی دیكە ببات، سەیرە كە وەزیرێكی فاشیل وەزارەتێكی دیكەی پێبدرێت\nبەهۆی سیاسەتی فشیلیەوە دەبوایە حوسێن شەهرستانی متمانەیی وەزیری لێوەربگیرایەتەوە، بەڵام وەك سەرۆكی لیژنەی نەوت و گازی پێشووی ئەنجوومەنی نوێنەرانی ئێراق ئاماژەی پێكرد، هۆكاری سیاسی رێگر بووە لەوەی متمانەی لێوەرگرنەوە و لەوبارەیەوە بە خەباتی راگەیاند، هەوڵێكی جیدیشماندا بۆ ئەوەی متمانەی لێوەرگرینەوە لە ئەنجوومەنی نوێنەران، چونكە وەزیرێكی زۆر فاشیلە، بەداخەوە رەوشی ئێراق وایە كە وەزیرێك كە فیشل بوو متمانەی لێوەر بگیرێتەوە، شەهرستانیش سوودی لەو رەوشە وەرگرتووە و دەیەوێت خەڵكی دیكەش تاوانبار بكات. سەرۆكی لیژنەی نەوت و گاز لە ئەنجوومەنی نوێنەرانی ئێراق لە خولی پێشوو ئاماژەی بەوەشكرد، سیاسەتی حوسێن شەهرستانی سیاسەتێكی فاشیل بوو، بۆیە ئێستا شەڕ بە خەڵكی دیكە دەفرۆشێتەوە و دەیەوێ بەرامبەر بەمە خۆی راست بكاتەوە و ئێستاش كە قسە دەكات هیچ شەرعیەتێكی وەزاری و حكوومی نییە، چونكە حكوومەتی ئێراقی كاتی یاسایی و دەستوری بەسەرچووە\nلەبارەی ئەو تۆمەتانەی راپۆرتێكی رۆژنامەی نیویۆرك تایمزی ئەمەریكی دكتۆر عەلی بەلۆ ئاماژەی بەوە كرد، حوسێن شەهرستانی خۆی بڕوای بەوە نەبووە راپۆرتێكی رۆژنامەوانی بكرێتە بەڵگە و لێپرسینەوەی لەسەر بكرێت و بە پێكەنینەوە لە كاتی لێپرسینەوە گوتوویەتی: چۆن ئەنجوومەنی نوێنەران ئاستی خۆی وا بچووك دەكاتەوە راپۆرتێكی رۆژنامەوانی بكاتە بەڵگە، لەمبارەیەوە سەرۆكی لیژنەی نەوت و گازی پێشووی ئەنجوومەنی نوێنەرانی ئێراق رایگەیاند، چەندین بابەتی وامان لەسەر شەهرستانی وا هەبوو، لە ئەنجوومەنی نوێنەران رووبەڕووی شەهرستانیمان كردەوە و ناوبراو بە ئیتسفزازەوە پێمانی گوت: ئێوە چۆن وەك ئەنجوومەنی نوێنەران، خۆتان وا نزم دەكەنەوە كە راپۆرتێكی رۆژنامەوانی بكەنە بەڵگە، شەهرستانی لە نێو ئەنجوومەنی نوێنەران وایگوتوو: بە پێكەنینەوە گوتی: ئەمانە بەڵگە نیین و ئەوەی لەو رۆژنامە و سایت و گۆڤارانە بڵاو دەبێتەوە بەڵگە نیین و نابێت ئەنجوومەنی نوێنەران پشتی پێببەستن، باشە ئەی ئێستا حوسێن شەهرستانی خێرە دێت لەسەر راپۆرتێكی نیویۆرك تایمز دەیەوێ لێكۆڵینەوە لەگەڵ سیاسەتی نەوتی هەرێمی كوردستان بكەن، ئێمەش بە پێكەنینەوە بە حوسێن شەهرستانی دەڵێن: چۆن دەبێت بە راپۆرتێكی رۆژنامەوانی بكرێتە بەڵگە بۆ تاوانباركردنی سیاسەتی نەوتی هەرێمی كوردستان\nلەبارەی ئەو نەوتە رەشەی دەنێردرێتە دەرەوە، بەرێز دكتۆر عەلی بەلۆ سەرۆكی لیژنەی نەوت و گازی پێشووی ئەنجوومەنی نوێنەران ئاماژەی بەوە كرد، پارەكەی لەلایەن حوسێن شەهرستانیەوە وەردەگیرێت و مانەوەی نەوتەكەش مەترسی ژینگەیی هەیە و گوتی: ئێمە تەئكید دەكەینەوە ئێراق رۆژانە 200 هەزار بەرمیل لە پاڵاوگەدا نەوتی رەش دەردەكرێت دەبێت رێگایەك هەبێت بۆ دەرباز بوون لێی، پێشتر لە بەسرا فڕێدەدرا ئیدی گوتیان بۆ ژینگە خراپە و وەزارەتی نەوتی ئێراقی بەشێوەیەكی فەرمی ئەو نەوتە رەشەی فرۆشتووە و گرێبەستەكانیش لە وەزارەتی نەوتی ئێراقی دەكرێت، خودی شەهرستانی بەرپرسە لەو نەوتەی دەچێتە دەرەوە و پارەكەش ئەو وەریدەگرێ.